title: Trogir

text: Trogir [ˈtrɔ.ɡiːr] (, , , ) on historiallinen kaupunki ja satama Adrianmeren rannalla, Kroatiassa. Vuonna 2011 kaupungissa oli vajaat 11 000 asukasta, koko kunnassa noin 13 000. Trogir sijaitsee 27 kilometriä Splitistä länteen.


title: Trogir

text: Trogirin historiallinen osa on listattu UNESCOn maailmanperintöluetteloon.


title: Trogir

text: Trogir sijaitsee keskellä Dalmatiaa Adrianmeren itärannalla. Sen ytimessä on pieni saari suuremman Čiovon saaren ja mantereen kukkuloiden välissä. Trogirin keskustan lisäksi Trogirin kunnan muita kyliä ovat Arbanija, Drvenik Mali, Drvenik Veliki, Mastrinka, Plani ja Žedno, joissa on parisataa asukasta kussakin.


title: Trogir

text: Trogirissa vallitsee väimeren ilmasto, keskilämpötila on ympäri vuoden noin 15 astetta. Kesällä lämpötila nousee ylimmillään lähelle kolmeakymmentä.


title: Trogir

text: Kreikkalaiset uudisasukkaat Visin saarelta perustivat Tragurionion 200-luvulla eaa. Siitä kehittyi Rooman vallan aikana merkittävä satamakaupunki. Läheisen Salonan kaupungin vaurastuminen vähensi Trogirin merkitystä. Slaavien vaelluksen aikana tuhotun Salonan kaupungin asukkaat pakenivat Trogiriin. 800-luvulta lähtien Trogir maksoi veroa kroaattihallitsijoille. Trogirin hiippakunta perustettiin 1000-luvulla ja lakkautettiin vuonna 1828. Kaupunginoikeudet Trogir sai vuonna 1107.


title: Trogir

text: Vuonna 1123 saraseenit valloittivat ja tuhosivat Trogirin lähes täydellisesti. Kaupunki kuitenkin toipui nopeasti, ja eli voimakasta taloudellisen vaurauden kautta 1100- ja 1200-luvulla. 1200- ja 1300-luvuilla Trogirin asukkaat valitsivat toistuvasti Šubićin perheen jäsenen herttuaksi.


title: Trogir

text: Vuonna 1420 alkoi pitkä Venetsian valtakausi, joka päättyi vuonna 1797. Tämän jälkeen Trogir siirtyi osaksi Habsburgien valtakuntaa, johon se kuului aina vuoteen 1918 asti, lukuun ottamatta lyhyttä ranskalaisaikaa vuosina 1806–1814. Ensimmäisen maailmansodan jälkeen Trogirista tuli osa Jugoslavian kuningaskuntaa. Toisen maailmansodan aikana italialaiset valloittivat kaupungin; se vapautettiin vuonna 1944. Siitä lähtien se kuului Jugoslaviaan, kunnes se itsenäistyi muun Kroatian mukana vuonna 1991.


title: Trogir

text: Trogirilla on mielenkiintoinen jatkuvan kaupunkimaisen asutuksen historia 2300 vuoden ajalta. Sen monipuolinen kulttuuri kehittyi kreikkalaisten, roomalaisten ja venetsialaisten vaikutuksesta. Trogirissa on useita palatseja, kirkkoja ja torneja sekä linnoitus pienellä saarella. Vuonna 1997 kaupunki listattiinkin UNESCOn maailmanperintöluetteloon.


title: Trogir

text: Trogir on koko Keski-Euroopan parhaiten säilynyt romaanis–goottilainen rakennusryhmittymä. Kaupungin muurein ympäröity keskiaikainen keskusta käsittää linnan sekä asumusten ja palatsien sarjan romaaniselta, goottilaiselta, renessanssin ja barokin aikakausilta. Trogirin merkittävin rakennus on Pyhän Laurentiuksen katedraali, jonka läntinen portti on kroaattiarkkitehti Radovanin taidonnäyte, ja joka on koko Kroatian merkittävin romaanis-goottilaisen aikakauden rakennus.


title: Trogir

text: Trogirin merkittävimmät kohteet:


title: Punta Arenas

text: Punta Arenas on kaupunki Chilessä. Se on Magallanes y la Antártica Chilenan alueen pääkaupunki, joka sijaitsee Magalhãesinsalmella, ja on yksi maailman eteläisimmistä kaupungeista.


title: Punta Arenas

text: Fernão de Magalhães kävi lähellä nykyisen Punta Arenasin aluetta vuonna 1520. Englantilaiset käyttivät paikasta nimitystä "Sandy Point". Nykyinen nimi kehittyi termistä "Punta Arenosa", joka oli suora espanjannos vanhasta englanninkielisestä nimestä.


title: Punta Arenas

text: Kaupunki perustettiin virallisesti 1800-luvulla.


title: Punta Arenas

text: Punta Arenasin väkiluku on noin 129 000 joten se on kokoluokkansa eteläisin kaupunki. Ushuaia sijaitsee etelämpänä, mutta on selvästi pienempi.


title: Dion Syrakusalainen

text: Dion (408–354 eaa.) oli Sisilian Syrakusan tyranni. Hän oli Hipparinoksen poika ja Dionysios I:n velipuoli.


title: Dion Syrakusalainen

text: Nuoruudessaan Dion oli Platonin ihailija ja oppilas. Dionysios oli kutsunut Platonin Syrakusaan, ja Dion pyrki kaikin keinoin edistämään sitä, että tyranni omaksuisi Platonin oppeja ihannevaltiosta ja -hallitsijasta. Dionysios kuitenkin loukkaantui Platonin opeista ja määräsi vuonna 388 eaa. Platonin palaamaan Ateenaan.


title: Dion Syrakusalainen

text: Myöhemmin Dion nousi nuoremman Dionysioksen neuvonantajaksi ja kutsui Platonin uudelleen Syrakusaan. Lopulta Dionysios ja Dion kuitenkin riitaantuivat, ja myös Platon joutui jälleen poistumaan maasta.


title: Dion Syrakusalainen

text: Dion kuoli ateenalaisen Kallippoksen salamurhaamana.


title: Dion

text: Dion voi viitata seuraaviin:


title: Apetit

text: Apetit on suomalainen tuotemerkki, jonka omistaa Apetit-konserniin kuuluva Apetit Suomi Oy.. Apetit-nimellä myytäviä tuotteita ovat mm. marja-, vihannes-, peruna- ja ruokapakasteet, pakastepizzat sekä kala- ja äyriäistuotteet.


title: Apetit

text: Apetit Pakaste Oy oli liitettynä Jalostajaan vuosina 1987-1989.


title: Apetit

text: Vuonna 1991 Huhtamaki-yhtymä myi Apetit-pakasteyksikkönsä Kotisaari-Ingman Oy:lle, joka muuttaa nimensä Ingman Foods Oy Ab:ksi.


title: Apetit

text: Vuonna 1995 Ingman myi ruokapakasteiden ja pakastevihannesten valmistuksen Lännen Tehtaat Oy:lle ja keskittyi maidonjalostukseen.


title: Apetit

text: Vuonna 2013 Lännen Tehtaat Oyj:n nimi vaihdettiin Apetit Oyj:ksi.


title: Apetit

text: Vuonna 2017 Apetit Oyj ilmoitti myyvänsä kalaliiketoimintansa norjalaiselle Insulalle. Yrityskauppa sai hyväksynnän Norjan kilpailuviranomaisilta lokakuussa 2017.


title: Askari

text: Askari () on arabian ja swahilin "sotilasta" tarkoittava sana, jolla tarkoitettiin alun perin alkuperäiskansoista koostuvia siirtomaavaltojen joukkoja Itä-Afrikassa ja Lähi-idässä. Sanaa on käytetty myös puolisotilaallisista-, turvallisuus- ja poliisijoukoista. Apartheidin aikana termiä käytettiin Etelä-Afrikan armeijan vangitsemista PAC:n ja ANC:n sissisotilaista, jotka "käännytettiin" apartheid-hallinnon vakoilijoiksi ja sotilaiksi. Toisen maailmansodan aikana natsit käyttivät termiä "askarit" puna-armeijasta.


title: Lykurgos

text: Lykurgos voi tarkoittaa seuraavia henkilöitä:


title: Jean Bertin

text: Jean Bertin (s. 5. syyskuuta 1917 Druyes-les-Belles-Fontaines - k. 21. joulukuuta 1975 Neuilly-sur-Seine) oli ranskalainen lentokoneinsinööri ja ilmailija.


title: Jean Bertin

text: Hän opiskeli École supérieure de l'aéronautique et polytechnicien-yliopistossa (Supaero) valmistuen vuonna 1938. Hän toimi vuodesta 1944 alkaen lentokonemoottorien suunnittelussa tuolloin valtiollisessa SNECMA-yhtiössä.


title: Jean Bertin

text: Hän on kehittänyt Aérotrainia.


title: Jean Bertin

text: Vuonna 1955 hän perusti Bertin & Cie-yhtiön, joka on toiminut mm. avaruustekniikassa.


title: Fourdrinier

text: Fourdrinier (tasoviirakone) on jatkuvatoiminen paperikone, missä viiraosa on vaakasuorassa siten, että paperirata-, kartonkirata tai selluloosarata kulkee vaakasuorassa viiraosalta puristinosalle yläviiran painaessa rataa alaviiraa vasten. Fourdrinier -tyyppinen 1799 patentoitu paperikone on ensimmäinen jatkuvatoiminen paperikonemalli. Jatkuvatoimisella paperikoneella oli useita kehittäjiä. Englannissa patentin jatkuvatoimiselle paperikoneelle saivat veljekset Fourdrinier ja John Gamble vuonna 1807.


title: Fourdrinier

text: Englannissa oli vuonna 1840 jo 250 paperikonetta. Suomen ensimmäinen fourdrienier käynnistyi 1842 J. C. Frenckellin tehtaalla.


title: Ny-Ålesund

text: Ny-Ålesund ("Uusi Ålesund") on asutuskeskus Huippuvuorilla. Se on yksi maailman pohjoisimmista asutetuista paikoista.


title: Ny-Ålesund

text: Ny-Ålesund sijaitsee Kongsfjordenilla, Spitsbergenin saaren länsirannikolla. Kylässä on talvisin noin 35 ja kesäisin 180 vakituista asukasta. Alueella sijaitsee suuri tähtitieteessä käytettävä radioantenni, jonka johdosta keskustan alueella on 20 km:n säteellä kielletty useimpien langattomien laitteiden käyttö, kuten Bluetooth ja WLAN.


title: Ny-Ålesund

text: Marraskuussa 1962 Ny-Ålesundissa sattui hiilikaivosonnettomuus, jonka seurauksena 21 ihmistä sai surmansa.


title: Level Headed

text: Level Headed on Sweet-yhtyeen tammikuussa 1978 julkaistu kuudes studioalbumi. Se on samalla yhtyeen ensimmäinen, jonka julkaisi Polydor RecordsVäistö, Perttunen 2003, s.62. sekä viimeinen, jolla on mukana alkuperäissolisti Brian Connolly. Levy menestyi erityisesti Yhdysvalloissa huomattavasti paremmin kuin edellisalbumi "Off the Record".


title: Level Headed

text: Esitettyään pitkään hard rock -vaikutteista musiikkia, yhtye suuntasi musiikkiaan enemmän AOR-tyyliseen, kaupalliseen rockiin. "Level Headed" on tyylillisesti hyvin monipuolinen albumi; vaikutteita on AOR:n lisäksi muun muassa funkista ja klassisesta musiikista.Väistö, Perttunen 2003, s.63.


title: Level Headed

text: Levyltä julkaistu single ”Love Is Like Oxygen” oli iso hitti muun muassa Britanniassa, Yhdysvalloissa sekä ympäri Manner-Eurooppaa.Väistö, Perttunen 2003, s.62. Myös basisti Steve Priestin tulkitsema ”California Nights” julkaistiin singlenä, mutta sen parhaaksi saavutukseksi jäi 23. sija Länsi-Saksan listalla.Väistö, Perttunen 2003, s.66.


title: Level Headed

text: "Level Headedilla" yhtye luopui hard rock -musiikistaan, ja tilalle oli tullut balladeja, funk-vivahteita sekä Yhdysvaltain länsirannikolta vaikutteita saaneita lauluja, joita on verrattu muun muassa Eagles-, Fleetwood Mac- ja 10cc-yhtyeisiin.Väistö, Perttunen 2003, s.63. Mukana on myös hienovaraisia psykedeelisiä vaikutteita. Jo levyn julkaisun aikoihin kitaristi Andy Scott kertoi haastattelussa: ”Vanha Sweet on kuollut. Uusi musiikkimme on aivan erilaista kuin mihin olette tottuneet, painopisteen ollessa enempi melodioissa kuin rytmityksissä.”Väistö, Perttunen 2003, s.63.


title: Level Headed

text: On sanottu, ettei albumilla ole yhtäkään täyteraitaa.Väistö, Perttunen 2003, s.128. Albumilla yhtye käytti myös useita avustavia muusikoita. Kaikki kappaleet ovat yhtyeen itse tekemiä lukuun ottamatta raitaa ”Love Is Like Oxygen”, jonka on tehnyt Sweetin kitaristi Andy Scott yhteistyössä Trevor Griffinin kanssa.Väistö, Perttunen 2003, s.63. Albumin jousisovituksista vastasi Geoff Westley.


title: Level Headed

text: Albumi äänitettiin Chateau d'Herouvillessä Ranskassa sekä Kingsway Recorders -studiossa Lontoossa. Äänittäjänä toimi Louie Austin. Lisäksi Clearwellin linna, jossa yhtye oleskeli, toimi tärkeänä inspiraation lähteenä.


title: Level Headed

text: Albumin ensimmäinen kappale on balladi ”Dream On”, jonka tulkitsee sen kirjoittaja Andy Scott vain piano ja jousisoittimet säestäjänään. Kappaletta on verrattu Scottin säveltämiin muihin Sweet-balladeihin, kuten ”Lady Starlightiin” ja ”You're Not Wrong for Lovin Mehen”. ”Dream On” sai inspiraationsa Scottin uudesta tyttöystävästä.Väistö, Perttunen 2003, s.63. Levyn toinen raita, suureksi hitiksi muodostunut ”Love Is Like Oxygen”, pohjautuu heavyriffiin ollen kuitenkin sekoitus useita musiikkityylejä. Kappaleen ovat tehneet yhteistyössä kitaristi Andy Scott sekä yhtyeen ulkopuolinen Trevor Griffin, ja sen sanoitus kuvaa rakkautta elämän lähteenä ja kuoleman torjujana. Kappaleen albumiversio eroaa singleversiosta, sillä siinä on mukana Griffinin säveltämä erilaisia melodioita sisältävä väliosa.Väistö, Perttunen 2003, s.62-63. Seuraavana on vuorossa basisti Steve Priestin laulama ”California Nights”, joka osoittautui sanoituksiltaan enteelliseksi, sillä Priest muutti myöhemmin Kaliforniaan.Väistö, Perttunen 2003, s.64. Musiikillisesti ”California Nights” muistuttaa Eagles-, Fleetwood Mac- ja Poco-yhtyeitä, mutta siinä on myös takaumia yhtyeen purukumipop-ajoilta.Väistö, Perttunen 2003, s.64. ”Strong Love” on puhallinvoittoinen diskokappale. A-puolen päättää yhtyeen yhteiseksi merkitty, mutta enimmäkseen Andy Scottin työstämä ”Fountain”, jonka hän myös laulaa. Monet yhtyeen fanit ovat sitä mieltä, että ”Fountainin” olisi pitänyt olla jopa "Level Headedin" ensimmäinen singlejulkaisu.Väistö, Perttunen 2003, s.64. Kappaleen on sanottu olevan esimerkki yhtyeen jatkuvasti kehittyneestä lauluntekotaidosta.


title: Level Headed

text:
B-puolen aloittaa klassisvaikutteinen balladi ”Anthem No. 1 (Lady of the Lake)”,Väistö, Perttunen 2003, s.64. jossa on vahvasti esillä cembalo. Sitä seuraa popmainen ja Yhdysvaltain länsirannikolta vaikutteita saanut ”Silverbird”, jonka sanoitus kertoo kaukana kotoaan olevasta muusikosta, joka kaipaa naistaan.Väistö, Perttunen 2003, s.64. ”Silverbirdin” riffi muistuttaa vanhasta Sweetistä, mutta muuten kappale on yhtyeelle epätyypillinen. ”Lettres D'Amour” on puolestaan saanut vaikutteensa Ranskan maisemista ja keskiajan ritarillisuudesta. Kappaleessa vierailee australialainen laulajatar Stevie Lange, joka duetoi kertosäkeen Brian Connollyn kanssa. Ainoastaan jousisoittimia sisältävä, klassista musiikkia edustava instrumentaali ”Anthem No. 2” on jatkoa B-puolen avauskappaleelle ”Anthem No. 1 (Lady of the Lake)”. Albumin päättää ”Air on 'A' Tape Loop”. Kappaleen sanoitukset muodostuvat ainoastaan kreikkalaisten aakkosten toistamisesta (alpha, beta, gamma, delta).Väistö, Perttunen 2003, s.64. Steve Priest on kertonut kappaleen synnystä:A-puoli
B-puoli


title: Level Headed

text: Albumin Euroopan-painoksen kannessa on kuva yhtyeestä valkoiset t-paidat yllään. Ylälaidassa on sekä yhtyeen että levyn nimi, takakansi sisältää kappaleet sekä muut tiedot. Avattavakantisen levyn sisäaukeamalla on Norman Goodmanin ja Terry Pastorin työstämä kuva. Sisäpussissa on kuva kitarasta, jonka mikrofonin ja kaulan välissä on kasettisoitin. Levyn mukana tuli myös liite, jossa on kappaleiden sanat sekä eri kulmasta kuvattu otos sisäkannen kuvasta.Väistö, Perttunen 2003, s.65.


title: Level Headed

text: Yhdysvaltain-painoksen kansi on peilikuva Euroopan-painoksen sisäkannen kuvasta.


title: Level Headed

text: Sweetin jäsenten itsetuottama studioalbumi "Level Headed" ilmestyi tammikuussa 1978. Britanniassa ja Manner-Euroopassa se oli yhtyeen ensimmäinen albumi, jonka julkaisi Polydor Records – levytyssopimus RCA Recordsin kanssa oli päättynyt edellisalbumi "Off the Recordiin".Väistö, Perttunen 2003, s.128.Väistö, Perttunen 2003, s.145.Väistö, Perttunen 2003, s.57. Pohjois-Amerikassa yhtyeen jakelijana jatkoi Capitol Records,Väistö, Perttunen 2003, s.57. ja kyseisessä versiossa on erilainen kappalejärjestys.


title: Level Headed

text: Yhtyeen kotimaassa Britanniassa "Level Headed" ei saavuttanut listasijoitusta, mutta Yhdysvalloissa se ylsi sijalle 52, mikä oli lähes sata sijoitusta paremmin kuin edellislevy "Off the Recordin" saralla. Euroopassa levy nousi listalle ainakin Länsi-Saksassa (15.), Itävallassa (17.), Alankomaissa (26.) ja Ruotsissa (26.)


title: Level Headed

text: Sweet promotoi uutta albumiaan kiertämällä vuoden 1978 alussa Euroopassa, siirtyen maaliskuussa parikymmentä konserttia sisältäneelle Yhdysvaltain-kiertueelle. Yhdysvalloissa Sweet toimi pääasiassa Bob Segerin lämmittelijänä ja yhtyettä vahvistivat ryhmän ulkopuoliset kitaristi-kosketinsoittajat Nico Ramsden sekä Gary Moberley. Moberleystä tuli pian Sweetin ulkojäsen, jonka asemassa hän pysyi pidempäänkin.Väistö, Perttunen 2003, s.66-67.


title: Level Headed

text: Solisti Brian Connollyn suoritustaso kiertueen aikana oli runsaasta alkoholinkäytöstä johtuen hyvin ailahteleva. Birminghamin-konsertissa Alabamassa Connolly hoiperteli humaltuneena 20 000 ihmisen edessä, jolloin hänet raahattiin pois lavalta jo ensimmäisen kappaleen jälkeen. Tämä oli Connollylle lopun alkua yhtyeessä. Alkoholiongelma sekä musiikilliset erimielisyydet johtivat lopulta Connollyn eroamiseen Sweetistä 23. helmikuuta 1979.Väistö, Perttunen 2003, s.67-68.


title: Voith Paper

text: Voith Paper on saksalaisen Voith AG:n paperikoneita valmistava yksikkö. Se on Valmetin kanssa maailman johtavia paperikonevalmistajia. Yksikön liikevaihto tilikaudella 2005 oli 1,7 miljardia euroa ja se työllisti yli kymmenentuhatta työntekijää.


title: Voith Paper

text: Paperinvalmistuksen maailmanennätys syntyi huhtikuussa 2008 Rhein Papierin Hürthin paperitehtaalla Voithin koneella. Paperikone tuotti hyvälaatuista sanomalehtipaperia yli vuorokauden ajan 1 980 metriä minuutissa.Lisäksi Voith on toimittanut mittavia uusintoja usealle paperitehtaalle sekä muita paperiteollisuuden laitteita, kuten Voikkaan hiomon (toiminnassa vuosina: 1927-198?) ja Summan hiomon (1955-2008).


title: Pyhän Jaakobin katedraali

text: Pyhän Jaakobin katedraali () on Kroatian katolisen kirkon katedraali Šibenikissä. Se on myös Šibenikin hiippakunnan piispanistuin. Katedraali lisättiin UNESCOn maailmanperintöluetteloon vuonna 2000. Se sijaitsee Dalmatian rannikolla, ja todistaa kulttuurivaihtoa Dlamatian, Pohjois-Italian ja Toscanan välillä 1400- ja 1500-luvuilla.


title: Pyhän Jaakobin katedraali

text: Kirkon rakentamisesta päätettiin vuonna 1402. Goottilaistyylisen katedraalin rakennustyöt aloitettiin 1431. Suuri määrä venetsialaisia ja paikallisia ammattimiehiä työskenteli rakennustyömaalla italialaisten Francesco di Giacomon, Lorenzo Pincinon ja Pier Paolo Bussaton sekä paikallisten Andrija Budčićin ja Grubiš Šlafčićin johdolla kymmenen vuoden ajan.


title: Pyhän Jaakobin katedraali

text: Vuonna 1441 Šibenikin kaupunginvaltuusto antoi työn zarasta kotoisin olevalle, Venetsiassa työskenneelle arkkitehdille Giorgio Orsinille. Hän laajensi katedraalia lisäämällä sivulaivan ja apsisin, valmisti rakenteet kupolia varten ja lisäsi lukuisia kivisiä veistoskoristeita. Orsini oli rakennustöiden johdossa kuolemaansa saakka (1475).


title: Pyhän Jaakobin katedraali

text: Vuodesta 1477 vuoteen 1505 Orsinin työtä jatkoi toscanalainen Niccolò di Giovanni Fiorentino ("Niccolò Firenzeläinen"). Hän jatkoi katedraalia renessanssityylisenä viimeistellen kupolin, pyhimysten veistokset, katon ja julkisivun yläosan. Fiorentino rakensi myös triforion ja työskenteli katedraalin pääkuoren ja alttariosan parissa.


title: Pyhän Jaakobin katedraali

text: Fiorentinon kuoltua 1505 venetsialaiset ja paikalliset käsityöläiset jatkoivat rakennustyötä. Katedraali vihittiin käyttöön 1555.


title: Pyhän Jaakobin katedraali

text: Kirkko vaurioitui pahoin sekä toisessa maailmansodassa että vuonna 1991, kun serbialaiset joukot pommittivat Šibenikia. Vauriot on sittemmin korjattu alkuperäisiä materiaaleja ja tekniikoita kunnioittaen.


title: Robert Esnault-Pelterie

text: Robert Albert Charles Esnault-Pelterie (8. marraskuuta 1881 – 6. joulukuuta 1957) oli ranskalainen ilmailun ja avaruuslennon pioneeri.


title: Robert Esnault-Pelterie

text: Esnault-Pelterie syntyi Pariisissa tekstiilitehtaan omistajan pojaksi. Hän opiskeli Sorbonnen yliopiston luonnontieteen tiedekunnassa insinööriksi.


title: Robert Esnault-Pelterie

text: Esnault-Pelterie kehitti alussa Wright-veljesten innostamana kaksitasoisia liitokoneita. Hän käytti rakenteellisesti joustavien siipien vääntöä ohjauksessa ja kehitti tämän kokemuksen kautta lentokoneeseen siivekkeen. Myöhemmin hän keksi joystick-ohjaussauvan.


title: Robert Esnault-Pelterie

text: Esnault-Pelterien ensimmäinen moottorilento tapahtui 10. lokakuuta 1907 omalla Pelterie I -koneella. Peterie II-kone seurasi vuonna 1908.


title: Robert Esnault-Pelterie

text: Hän osallistui I maailmansotaan ja sai "Officier de la Légion d’Honneur"-kunnianosoituksen.


title: Robert Esnault-Pelterie

text: Hänen perheensä panosti runsain mitoin rahoitusta Robertin ilmailutoimintaan, joka miltei tuhosi perheen vaurauden.


title: Robert Esnault-Pelterie

text: Hän kiinnostui avaruuslennosta ja kehitti rakettimoottoria. Hän julkaisi tutkimuksensa vuonna 1930 "L’Astronautique"-kirjana. Vuoden 1934 versiossa tuosta kirjasta hän kaavaili avaruusalusten ydinpropulsiota ja tähtien välistä avaruuslentoa.


title: Robert Esnault-Pelterie

text: Marraskuussa 1928 hän avioitui Carmen de Quirosin kanssa.


title: Robert Esnault-Pelterie

text: Vuonna 1929 Robert ehdotti ballistista ohjusta sotilaalliseksi aseeksi. Vuonna 1931 hän alkoi rakettiajoaineiden kehitystyön. Raketti ei saavuttanut tuolloin Ranskan asevoimien kiinnostusta.


title: Suomen IV armeijakunta (talvisota)

text: Suomen IV armeijakunta oli suomalainen sotatoimiyhtymä, joka taisteli koko talvisodan ajan Laatokan ja Salojärven välisellä alueella. Tosin 7. joulukuuta 1939 suoraan päämajan alaisuuteen perustettu Ryhmä Talvela vastasi perustamisestaan asti alun perin IV armeijakunnan toiminta-alueeseen kuuluneen Salojärven ja Koitereen välin puolustamisesta .


title: Suomen IV armeijakunta (talvisota)

text: Armeijakunnan tunnetuimpia taisteluita olivat Kollaan taistelu ja sen käymät mottitaistelut.Armeijakunnan runkona olivat Karjalan sotilasläänissä perustettu 12. ja Savon sotilasläänissä perustettu 13. divisioona.


title: Suomen IV armeijakunta (talvisota)

text: Lisäksi armeijakuntaan kuuluivat muun muassa:


title: Suomen IV armeijakunta (talvisota)

text: Tämän lisäksi IV armeijakunnalle oli alistettu pienempiä aselaji- ja huoltojoukkoja.


title: Suomen IV armeijakunta (talvisota)

text: Myöhemmin päämajan havaittua IV Armeijakunnan taistelualueen merkityksen ja joukkojen vähäisyyden armeijakunnan alueelle siirrettiin muun muassa seuraavia joukkoja :


title: Suomen IV armeijakunta (talvisota)

text: IV armeijakunnan alueen taisteluille oli leimallista erilaisten tilapäisten, jotakin tehtävää varten perustettujen organisaatioiden käyttö. Näissä organisaatioissa oli tyypillisesti koottu esimerkiksi jonkin jalkaväkirykmentin komentajan ja esikunnan johtoon useita pataljoonia useammastakin rykmentistä.


title: Suomen IV armeijakunta (talvisota)

text: Organisaatioiden niminä toimi usein esimerkiksi Eläinradan merkit (esimerkiksi Ryhmä Oinas, Ryhmä Jousimies jne.), sodankäyntiin liittyvät esineet (esimerkiksi Osasto Tykki, Osasto Kilpi, Ryhmä Keihäs), eläimet (esimerkiksi Taisteluosasto Mehiläinen, Taisteluosasto Tiikeri) tai komentajaan liittyvät (esimerkiksi Osasto Martti, Taisteluosasto Valkama) nimet. Myös muunkinlaisia nimiä esiintyi.


title: Suomen IV armeijakunta (talvisota)

text: Talvisodan alussa IV armeijakunnan joukkoja koko sen toiminta-alueen leveydellä oli vastassa Neuvostoliiton 8. armeijan joukoista muun muassa seuraavat yksiköt:Tavoitteena joukoilla oli aluksi edetä Sortavalan-Joensuun väliselle linjalle ja jatkaa hyökkäystä Kannaksen armeijan selustaan.


title: Suomen IV armeijakunta (talvisota)

text: 8. armeijan lisäksi alueelle perustettiin uutena 15. armeija, joka otti vastuulleen taistelut alueen eteläosassa. Alueen eteläiseen osaan keskitettiin muun muassa seuraavat yksiköt:


title: Suomen IV armeijakunta (talvisota)

text: Alueen pohjoisosaan 8. armeijan (jonne perustettiin myös uusi 14. armeija) alueelle keskitettiin muun muassa seuraavat joukot:


title: Suomen IV armeijakunta (talvisota)

text: Talvisodan alussa IV armeijakunta vetäytyi vihollisen hyökkäystä viivyttäen aina Kitilän ja Kollaanjoen alueille saakka.


title: Suomen IV armeijakunta (talvisota)

text: Kitilän alueella puna-armeijan 168. ja 18. divisioona ja niille hieman myöhemmin alistettu 34. panssariprikaati etenivät Laatokan rantatien suunnassa jopa 70 kilometriä Suomen alueelle. Käsnäselän ja Uomaan kautta edenneiden joukkojen etenemä matka jäi vähäisemmäksi. Puna-armeijan yhtymät pääsivät yhtymään toisiinsa suomalaisten pääpuolustusaseman edessä. Hyökkäyksen jatkuessa olisi ollut vaarana se, että puna-armeija olisi päässyt etenemään Kannaksella taistelevan Kannaksen armeijan selustaan.


title: Suomen IV armeijakunta (talvisota)

text: Puna-armeijan etenemisen osoittaessa hieman rauhoittumisen merkkejä IV armeijakunnan esikunta aloitti suunnittelemaan vastahyökkäystään tavoitteenaan tuhota alueelleen edenneet 56. armeijakunnan joukot.


title: Suomen IV armeijakunta (talvisota)

text: Armeijakuntaan kuuluva 13. divisioona aloitti ensimmäisen vastahyökkäyksen 12. joulukuuta 1939. Hyökkäykseen osallistui yhteensä viisi pataljoonaa ja tavoitteena oli katkaista Uomaan-Lemettin välinen tie. Väsyneiden pataljoonien liikkuminen ei kuitenkaan edistynyt toivotulla tavalla ja hyökkäys jouduttiin keskeyttämän jo seuraavana päivänä iltayöstä. Hyökkäys oli suunnattu liki 20 kilometriä vastustajan rintamalinjan taakse ja sen todettiin olleen käytettävissä olleisiin joukkoihin nähden tavoitteiltaan liiankin suuri.


title: Suomen IV armeijakunta (talvisota)

text: Toinen hyökkäysyritys tehtiin 16. joulukuuta 1939 aamulla. Alkumenestyksestään huolimatta hyökkäys ei johtanut laajempaan menestykseen, koska se oli luonteeltaan ns. rintamahyökkäys ja se kohdistui vastustajan puolustuksen vahvimpiin kohtiin huomattavasti edellistä hyökkäysyritystä lähempänä rintamalinjaa. Hyökkäys johti kuitenkin siihen, että aloite taistelutoimissa alkoi hiljalleen siirtyä suomalaisille.


title: Suomen IV armeijakunta (talvisota)

text:
Päämaja oli havainnut IV armeijakunnan taistelualueen merkityksen ja joukkojen riittämättömyyden. Päämaja siirsi IV armeijakunnan alueelle lisäjoukkoja. IV armeijakunnan alueelle saapui tammikuun 1940 loppuun mennessä joidenkin lähteiden mukaan jopa yli 45 000 miestä ja yli sata tykkiä.
Toisenkin hyökkäyksen epäonnistuttua joukkojen annettiin levätä aina joulupäivään asti. Tuolloin aloitettu hyökkäys johti vihollisen huoltotilanteen muuttumiseen lähes katastrofaaliseksi suomalaisten katkaistessa puna-armeijan toisen huoltotien 28. joulukuuta 1939. Lisäksi 2. tammikuuta 1940 raivonnut lumimyrsky johti siihen, että puna-armeijan alueelle edenneen armeijakunnan toinenkin huoltotie muuttui käyttökelvottomaksi usean päivän ajaksi.


title: Suomen IV armeijakunta (talvisota)

text: Lopullinen ratkaisu saatiin 6. tammikuuta 1940 aloitetulla hyökkäyksellä. Hyökkäyksen alkamispäivänä Laatokan Karjalassa oli -29 astetta pakkasta. Hyökkäykseen vastustajan avoimena olleeseen sivustaan osallistui kaikkiaan 11 pataljoonaa ja kaksi patteristoa samalla kun neuvostojoukkoja sitoi rintamassa omalla aktiivisella toiminnallaan 6 pataljoonaa ja kaksi patteristoa. Päämajan hyökkäystä kohtaan tuntemaa mielenkiintoa kuvaa se, että hyökkäyksen etenemistä seuraamaan lähetettiin päämajan operatiivisen osaston everstiluutnantti Valo Nihtilä


title: Suomen IV armeijakunta (talvisota)

text: Operaation menestymisen arvioidaan johtuneen lähinnä siitä, että hyökkäys kohdistui joukkojen määrään nähden kyllin suurin joukoin kyllin lähelle (10-15 kilometriä) silloisesta rintamalinjasta sekä tavoitteiden kannalta riittävän suppealle alueelle (noin 7 kilometriä) tehdystä iskusta. Näin toteutettu isku johti myös rintamassa taistelevien joukkojen operaatiokyvyn merkittävään laskuun (yhdessä samanaikaisten ns. sitomishyökkäysten kanssa).


title: Suomen IV armeijakunta (talvisota)

text: IV armeijakunnan joukot saavuttivat Laatokan rannan 11. tammikuuta 1940 mennessä ja 17. tammikuuta 1940 asti suoritetuilla täydentävillä hyökkäyksillä puna-armeijan aiemmin mainitut joukot oli saarrettu useampaan mottiin.


title: Suomen IV armeijakunta (talvisota)

text: Leimallista kaikille hyökkäyksille oli hyvin vaihtelevien organisaatioiden käyttö muun muassa hankalien johtamisyhteyksien vuoksi. Käyttöön otettiin erilaiset tilapäiset taisteluosastot, joihin saattoi kuulua pataljoonia eri rykmenteistä ja lisäksi muitakin joukkoja.


title: Suomen IV armeijakunta (talvisota)

text: Puna-armeija taisteli moteissa sitkeästi ja osa niistä jäi kokonaan valtaamatta sodan loppuun asti. Osa moteista taas saatiin vallattua ja niistä saatiin yhteensä runsas sotasaalis.


title: Suomen IV armeijakunta (talvisota)

text: Pääosa mottitaisteluista käytiin 13. divisioonan alueella, joskin divisioonien välirajan muutoksen jälkeen osa moteista siirtyi 12. Divisioonan alueelle.


title: Suomen IV armeijakunta (talvisota)

text: 12. divisioonan pääasiallisena taistelualueena oli Kollaanjoen alue armeijakunnan pohjoisosassa, jonka pitämisellä mainittu divisioona osaltaan mahdollisti mottitaistelujen käymisen armeijakunnan eteläosassa.


title: Suomen IV armeijakunta (talvisota)

text: Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: Suomen IV armeijakunta (talvisota)

text: IV armeijakunta vetäytyi uudelle valtakunnanrajalle tehdyn rauhansopimuksen mukaisesti 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: Suomen IV armeijakunta (talvisota)

text: Joukkojen kotiuttamista ei aloitettu vielä tämänkään jälkeen vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta vaan lomauttamisesta, jotta miehien nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.IV armeijakunnan alueella taistelleiden joukkojen kokonaistappiot nousivat melkoisiksi, johtuen etenkin hyökkäyksellisistä sotatoimista. Tappiot olivat kaatuneina hieman yli 3 700 henkilöä, haavoittuneina noin 9 650 henkilöä ja kadonneina noin 570 henkilöä.


title: Richard Swinburne

text: Richard G. Swinburne (s. 26. elokuuta 1934) on brittiläinen filosofi ja emeritusprofessori, joka on keskittynyt etenkin uskonnonfilosofiaan. Swinburne on ollut professorina Keele Universityssa 1972–1985, Aberdeenin yliopistossa 1982–1984 ja Oxfordin yliopistossa 1985–2002. Swinburne on ortodoksisen kirkon jäsen ja hän on eräs tunnetuimmista nykyisistä kristillisistä uskonpuolustajista.


title: Richard Swinburne

text: Swinburne on julkaissut lukuisia teoksia. Hänen teoksensa edustavat enimmäkseen akateemista filosofiaa, mutta hän on julkaissut myös muutaman kansanomaisemman teoksen, esimerkiksi vuonna 1996 ilmestyneen kirjan "Is There a God?" (suom. "Tuntematon tekijä").


title: Richard Swinburne

text: Swinburnen mukaan kristillinen usko on järjellistä ja johdonmukaista. Hän on esittänyt lukuisia jumalatodistuksia. Swinburnen luultavasti tunnetuin jumalatodistus on ontologisen todistuksen johdannainen, jossa jumalan olemassaolo johdetaan siitä, että uskonnolliset tuntemukset ovat todellisia ja havaittuja ilmiöitä. Koska ihmisten käsityksillä on aina kohde, voidaan päätellä että jumalan olemassaolo ei ole looginen välttämättömyys mutta metafyysinen välttämättömyys. Arvostelijoista tämä ei kuitenkaan tarkoita välttämättä mitään muuta kuin sitä, että Jumala on olemassa määritelmänä. Swinburne on myös ”ketjuttanut” perinteisiä Jumalatodistuksia yhteen ”kasautuvaksi todistukseksi”, joka tekee hänen mielestään jumalan olemassaolon todennäköisemmäksi.


title: Richard Swinburne

text: Swinburne on myös tarjonnut ratkaisun kaikkivoipaisuuden paradoksiin määrittelemällä jumalan kaikkivaltiuden ominaisuudet. Todistelu kulkee seuraavasti:


title: Kousa

text: Kousa eli koussikka on itäsuomalainen kauhaa tarkoittava sana. Muualla Suomessa kousa-sanalla tarkoitetaan joko haarikan kaltaista tai lyhytvartisen kauhan muotoista juoma-astiaa.


title: Kousa

text: Kousa on valmistettu Suomessa poikkeuksetta puusta, mutta Venäjällä on käytetty erikoistapauksissa myös hopeaa, hopeoitua pronssia tai pronssia. Museoissa on säilynyt useita venäläisvalmisteisia, hyvin koristeellisia juhlakäyttöön tai lahjaesineiksi tarkoitettuja metallikousia, jollaiset olivat Venäjällä muodissa etenkin 1800-luvun panslavismin ja kansallisromantiikan aikana.


title: Kousa

text: Länsi-Suomessa kousat ovat olleet puun tyviosasta veistettyjä, juhlatilaisuuksissa käytettyjä juomahaarikoita, joissa on kaksi tarttumakahvaa. Tällaisia kousia on käytetty Suomessa keskiajalta lähtien, ja niiden esikuvana pidetään hedelmällisyysjuhlissa pakanallisella ajalla käytettyjä oksin koristeltuja juoma-astioita. Nykypäiviin saakka säilyneitä vanhoja juhlakousia tunnetaan Pohjoismaissa yhteensä 24 kappaletta, ja niistä suuri osa kytkeytyy Nousiaisilla vaikuttaneeseen Bielke-sukuun. Nimeltä tunnettu kousantekijä oli Nousiaisten lähellä Vehmaalla 1500-luvun alussa asunut "Per Kousomakare", jonka nimikin viittaa suoraan kousien valmistukseen. Myös Kalannin alueella valmistettiin paljon kousia. Vakka-Suomi olikin keskiajalta lähtien aina 1800-luvun loppupuolelle Suomen puuastiateollisuuden keskus.


title: Kousa

text: Juhlakousat kuuluivat myös Varsinais-Suomen varhaisiin vientituotteisiin, joita vietiin erityisesti 1500-luvulla runsaasti Ruotsiin, muun muassa Tukholman seudulle. Koristeelliset juhlakousat olivat Ruotsissa ja Suomessa 1500-luvulla yleisiä linnojen ja kuninkaankartanoiden astiastoissa, ja niitä käytettiin varsinkin aateliston hääjuhlissa juoma-astioina. Koristeelliset suomalaiset kousat olivat jopa niin kuuluisia, että Olaus Magnus piirsi sellaisen karttaansa Lounais-Suomen kohdalle.


title: Kousa

text: Suomen kansallismuseon kokoelmien arvokkaimpiin esineisiin kuuluu niin sanottu "Ruskon kousa", jota tiedetään 1800-luvulla käytetyn Ruskon pitäjän Hujalan kylässä kinkerihaarikkana. Kinkereiden päätyttyä kinkerikousa vietiin juhlakulkueessa taloon, jossa seuraavat kinkerit oli määrä pitää. Ruskon kinkerikousa on Suomen ainoa säilynyt vanha juhlakousa. Kousaan on merkitty vuosiluku 1542, eli se edustaa juuri 1500-luvun juhlakousien valmistusperinnettä.


title: Kousa

text: Lounais-Suomen maaseudulla vanhaan tapaninpäivän viettoon kuului tapa, että kiertäjät kulkivat jalkaisin taloissa laulamassa tapaninlauluja ja vaatimassa "tapaninkousaa". Tapaninkousa oli talon isäntäväen kiertäjille laulujen esittämisestä ”maksuksi” antama juomatarjoilu.


title: Kousa

text: Nimipäivätapoihin on Länsi-Suomessa kuulunut vanhastaan olut- tai viinakestityksen eli "nimipäiväkousan" vaatiminen päivänsankarilta. Nimipäivän viettäjän oli tarjottava kousa eli malja olutta kaikille taloon tulleille. Perinteen mukainen nimipäiväkousa tarjottiin juuri kousasta eli kaksikorvaisesta oluthaarikasta, ja tapaa kutsuttiin kousan juomiseksi. Ellei nimipäivän viettäjä lunastanut kestitysvelvollisuuttaan, häntä saattoi uhata telkeäminen sikolättiin tai jokin muu rangaistus. Kousan juomisen tavan on arveltu olleen peräisin oluttuvista, joihin kansa kokoontui pitäjän kirkon suojeluspyhimyksen muistopäivinä.


title: Kotkan kalamarkkinat

text: Kotkan kalamarkkinat on tapahtuma, joka järjestetään kahdesti vuodessa (touko- ja lokakuussa) Kotkassa, Kotkansaarella sijaitsevan Sapokanlahden rannassa. Markkinat järjestää Etelä-Suomen Merikalastajain Liitto yhdessä Kotkan kaupungin, Kotka Maretariumin ja Kymen Sanomien kanssa. Myyntipaikkoja n. 45, joista kalanmyyjiä 25. Kävijöitä noin 15 000. Oheistapahtumina mm. musiikkiesityksiä ja kalankäsittelynäytöksiä.


title: Zzzax

text: Zzzax (kirjoitettu joskus muotoon Zzaxx) on Marvel-kustantamon luoma superroisto. Olento ilmestyi ensi kerran "The Incredible Hulk" -lehden numerossa 166.


title: Zzzax

text: Zzzax on "elektromagneettinen älykkyys", psionisesti latautunut elektromagneettinen kenttä, joka kykenee vuorovaikutukseen fysikaalisen maailman kanssa. Olennolla on yksinkertainen älykkyystaso ja yli-inhimilliset voimat.


title: Zzzax

text: Zzzaxin ulkomuoto on yleensä valtaisa massa sähköpurkauksia ihmismäisessä olomuodossa. Olento tuottaa paljon valoa ja on valkoisenkellertävä väriltään. Tunnusomainen piirre on myös vahva otsonintuoksu. Zzzax kykenee myös lentämään tai leijailemaan ilmassa.


title: Kaarniemi

text: Kaarniemi on Kotkan rannikon itäisin kylä. Se sijaitsee Kaarniemenlahden rannalla. Aikaisemmin Kaarniemi on kuulunut Vehkalahden ja Kymin kuntiin ja Karhulan kauppalaan. Kylän asutus keskittyy Kaarniementien varteen.


title: Kaarniemi

text: Kaarniemessä on sijainnut Kaarniemen kartano, jonka osti vuonna 1746 (juuri pikkuvihan jälkeen) Elias Sundberg. Suuri osa Kaarniemen nykyisistä asukkaista on Eliaksen ja hänen vaimonsa Maria Reinholdintyttären jälkeläisiä.


title: Kaarniemi

text: Kaarniemen Syväsalmessa toimi 1900-luvun alussa saha, jonka perustivat Johan Lehtinen ja Wilhelm Wendelin. Sahan toimintaan liittyi riitaisia oikeusjuttuja Karhulan patruunan William Ruthin kanssa ja toiminta päättyi vuonna 1908 jätettyyn konkurssihakemukseen.


title: Kaarniemi

text: Kaarniemeen rakennettiin vuonna 1914 kansakoulu, jota laajennettiin 1930-luvulla. Suunnittelija Konsta Onnela oli kylän omia poikia. Koulu lakkautettiin vuonna 1958. Rakennuksessa oli tämän jälkeen Karhulan kauppalan ja sittemmin Kotkan kaupungin vuokra-asuntoja. Vuonna 2000 Kaarniemen koulu myytiin yksityiskäyttöön asunnoksi.


title: Kaarniemi

text: Kaarniemessä sijaitsee muun muassa Kotka Power Techin konepaja, Kotkan kaupungin Luovin leirikeskus, Kotkan ja Langinkosken seurakuntien Ristiniemen kurssikeskus, Kymin seurakunnan Höyterin leirikeskus, Kaarniemen toimintakeskus ja Sähköliiton lomakeskus.


title: Geisha (suklaa)

text: Geisha on Fazerin valmistama suklaa, jota myydään suklaalevynä, suklaapatukkana ja konvehteina. Geisha-suklaassa on hasselpähkinätäytettä maitosuklaasta tehdyn kuoren sisällä.


title: Geisha (suklaa)

text: Geisha-suklaan valmistaminen aloitettiin vuonna 1962. Peter Fazer oli ihastunut Karl Fazer Caféssa Kluuvikadulla valmistettuun Japonica-nimiseen leivokseen. Hän pyysi tuotekehitystä kokeilemaan tätä täytettä yhdessä maitosuklaan kanssa.


title: Geisha (suklaa)

text: Geisha-nimi ja vaaleanpunainen väri lainattiin tuotteelle Fazerin Parhain -pussin makeiselta, joka sai uuden nimen Tokyo. Japani toimi uutuustuotteen inspiraationa tuolloin ajankohtaisten Tokion olympialaisten kautta, joihin Peter Fazer osallistui itsekin lajinaan purjehdus.


title: Geisha (suklaa)

text: Vuonna 2006 Geishan pakkausta uudistettiin niin, että tunnusomainen geisha-kuva-aihe (tarkemmin maiko, harjoittelijageisha) jätettiin pois ja kirjasinta vaihdettiin.


title: Druyes-les-Belles-Fontaines

text: Druyes-les-Belles-Fontaines on kunta Ranskassa, Yonnen departementissa Burgundin alueella. Kunnassa on 288 asukasta.


title: Druyes-les-Belles-Fontaines

text: Matkailijoita houkutellaan alueelle sen rauhallisten myllylampien ja kukkulan rinteellä seisovan linnan takia. Linnanrauniot, samoin kuin kirkko, ovat 1100-luvulta.


title: Neuilly-sur-Seine

text: Neuilly-sur-Seine on Pariisin läntinen naapurikunta ja esikaupunki 6,8 kilometriä Pariisin keskustasta. Siellä on arviolta 62 075 asukasta (vuonna 2014) ja sen pinta-ala on 3,73 neliökilometriä. Neuilly onkin yksi tiheimmin asuttuja alueita Euroopassa. Neilly-sur-Seine kuuluu Hauts-de-Seinen departementtiin ja Nanterren arrondissemanttiin.


title: Neuilly-sur-Seine

text: Kuuluisa Bois de Boulognen puisto sijaitsee Neuilly-sur-Seinen eteläpuolella. Neuilly on vaurasta esikaupunkialuetta, joka koostuu lähinnä asuinalueista. Alueella on myös joidenkin yritysten pääkonttoreita. Neuillyä ja sen viereisen Pariisin 16. arrondissementin tiettyjä alueita, kuten Auteuil-Neuilly-Passya, kutsutaan usein yhteisnimityksellä "porvarilliset" asuinalueet.


title: Neuilly-sur-Seine

text: Neuilly-sur-Seinen pääkatu on koko kunnan poikki kulkeva leveä Avenue Charles de Gaulle, jonka länsipäästä johtaa silta Seinen yli La Défensen alueelle. Yhdessä Pariisin puolella sijaitsevan Avenue de la Grande Armée'n kanssa tämä katu muodostaa Champs-Élysées'n suoran jatkeen Pariisin Riemukaarelta Défenselle ja muodostaa osan pitkästä suorasta puistokatujen ketjusta, joka tunnetaan nimellä "Axe historique" tai "Voie Triomphale".


title: Neuilly-sur-Seine

text: Neuilly-sur-Seinessä on kolme metroasemaa: Porte Maillot (Pariisin rajalla; yhteys RER:riin), Les Sablons ja Pont de Neuilly.


title: Partio (sotilasyksikkö)

text: Partio on pieni sotilaallinen kokoonpano. Yleensä se on kooltaan ryhmää pienempi ja sen johtajana toimii alikersantti, korpraali tai sotamies. Partio voi kuulua joko ryhmään tai suoraan joukkueeseen. Tyypillisesti partioita käytetään suorittamaan jotain erityistehtävää, esimerkiksi tiedustelua, panssarintorjuntaa, tulenjohtoa tai vaikka kenttälääkintää.


title: Partio (sotilasyksikkö)

text: Suomen puolustusvoimien tyypillinen partio on jääkärijoukkueen sinkopartio, johon Prikaati 2005 -kokoonpanossa kuuluu aliupseeri ja kaksi miehistön jäsentä. Vanhemmissa kokoonpanoissa partio on osa kolmatta jääkäriryhmää ja sitä johti kyseisen ryhmän aliupseerin arvoinen varajohtaja. Kaikilla partion miehillä on varustuksenaan raskas kertasinko. Toinen yleisesti käytetty partiotyyppi on tulenjohtopartio, johon kuuluu tulenjohtaja, tulenjohtoaliupseeri, tulenjohtomies sekä viestimies.


title: Partio (sotilasyksikkö)

text: Partiota pienempi kokoonpano voi olla taistelijapari.


title: Riikka Sallinen

text: Hanna-Riikka Sallinen (ent. Välilä, o.s. Nieminen, s. 12. kesäkuuta 1973 Jyväskylä) on suomalainen palloilija. Hän on pelannut Suomen-mestaruustasolla jääkiekkoa, jääpalloa, kaukalopalloa ja pesäpalloa. Jääkiekossa hän on voittanut kaksi olympiapronssia, kuusi MM-pronssia ja kolme EM-kultaa. Kaukalopallossa hän voitti EM-kultaa vuonna 1989. SM-mitaleita hänellä on eri lajeissa yli 20 kappaletta ja lisäksi hänet on valittu vuoden suomalaiseksi naisjääkiekkoilijaksi vuosina 1994 ja 1998 sekä vuoden naispesäpalloilijaksi vuosina 1989, 1992 ja 1993.


title: Riikka Sallinen

text: Nieminen avioitui vuonna 2018 entisen teatteriohjaaja, näyttelijä ja nykyisen ortopedinen osteopaatti Petteri Sallisen kanssa. Riikka Sallisen isä Eero Nieminen on pesäpallon SM-mitalisti 1960-luvulta ja hänen veljensä Lasse on SM-mitalisti jääkiekossa ja Juha SM-mitalisti pesäpallossa.


title: Riikka Sallinen

text: Sallinen pelasi vuosina 1988–2002 naisten SM-sarjassa 116 ottelua, tehden 179 maalia ja antaen 163 maalisyöttöä. Tehopisteitä kertyi yhteensä 342. Rangaistusminuutteja kertyi 30. Hän edusti tuona aikana Etelä-Vantaan Urheilijoita, Keravan Shakersia, Kalpaa, JYPiä ja JyHC:ia. Ulkomailla Sallinen pelasi Sveitsin SC Lyssin ja Ruotsin Limhamnin joukkueissa.


title: Riikka Sallinen

text: Suomen maajoukkueessa Sallinen pelasi tuolloin 118 maaottelua. Tehopisteitä näissä otteluissa kertyi 204; maaleja 109 ja maalisyöttöjä 95. Jäähyminuutteja kertyi 24. Sallinen osallistui kahdesti olympialaisiin ja neljästi MM-kisoihin. Salt Lake Cityn olympialaisia 2002 lukuun ottamatta joka kerta tuli pronssia. EM-kisoihin hän osallistui kolmesti Suomen voittaessa kaikilla kerroilla EM-kultaa. Naganon olympialaisissa 1998 Sallinen voitti pistepörssin ja oli maalipörssin toinen. MM-kisojen parhaaksi hyökkääjäksi hänet valittiin vuosina 1990 ja 1994.


title: Riikka Sallinen

text: The Hockey News -jääkiekkolehti valitsi hänet 1990-luvun naisten All Starsiin. Suomen Jääkiekkomuseo aateloi Sallisen jääkiekkoleijonaksi vuonna 2007. Hän oli Marianne Ihalaisen kanssa ensimmäinen aateloitu naispelaaja. Joulukuussa 2009 Sallinen pääsi ensimmäisenä naisena Pohjois-Amerikan ulkopuolelta IIHF Hall of Fameen.


title: Riikka Sallinen

text: Sallinen on kärsinyt urallaan loukkaantumisista ja oli lähes kolme kautta pelaamatta polvivaivojen vuoksi vuosina 1998–2001. Hän lopetti jääkiekkouransa vuonna 2003, mutta teki paluun vuonna 2013. Hän edusti kaudesta 2013–2014 kauteen 2015-2016 asti SM-sarjassa pelaavaa JYP:iä.. Kaudesta 2016–2017 alkaen hän on pelannut Ruotsin liigassa HV71:n joukkueessa. Sallinen edusti Suomea Sotšin olympialaisissa 2014 sekä saavutti MM-pronssia 2015, MM-pronssia 2017 ja olympiapronssia 2018.


title: Konesuunta

text: Konesuunta (, lyhenne MD) tarkoittaa paperinvalmistuksessa paperiradan tai paperikonetekstiilin kulkusuuntaa paperikoneessa. Poikkisuunta tarkoittaa kulkisuunnalle 90 asteen kulmassa olevaa poikittaista suuntaa (, lyhenne CMD).


title: Belt

text: Belt tarkoittaa seuraavia:


Paperikonetekstiilin laboratoriotutkimus on tapa selvittää paperikonetekstiilien käyttäytymistä paperin-, kartongin- tai selluloosanvalmistuksen yhteydessä. Yleensä kiinnitetään huomiota tukkeutumiseen, kokoon puristumiseen, kulumiseen, markkeeraavuuteen, vaurioihin ja sopivuuteen.


title: Paperikonetekstiilin laboratoriotutkimus

text: Erilaiset massat vaikuttavat eri tavoilla märkäviiran kulumiseen. Mikäli kuluminen on huomattavaa, paksunnetaan viiraosalla kulkevan märkäviiran alalankoja, jotka liikkuvat perälaatikon metalliosia ja päästölistoja vasten. Polyesteristen alalankoja sijaan saatetaan käyttää, jopa joka toisessa konesuuntaisessa langassa polyamidia. Polyamidi on kulutuskestävämpää kuin polyesteri, mutta polyamidin runsas käyttö tekee märkäviirasta epästabiilimman muotonsa suhteen.


text: Koneessa käytettävistä puhdistavista suihkuista huolimatta paperikonetekstiilit likaantuvat ja tukkeutuvat, jolloin ne eivät enää auta poistamaan paperiradasta vettä niin kuin aikaisemmin. Paperikoneteksiilissä olevaa likaa voidaan tutkia ja määrittää, mikä osa epäpuhtaudesta on orgaanista ja mikä osa epäorgaanista. Orgaaninen epäpuhtaus tarkoittaa sitä, että seassa on kuituja.


text: Liikaantumisen lisäksi toinen syy tukkeutumiseen voi olla se, että tekstiili on puristunut saadessaan impusseja kuukausien käytön aikana. Tätä voidaan puristinhuovilla mitata vesitilana. Vesitilan nopeahko pienentyminen aiheuttaa sen, että puristinhuoma menettää vesitilaansa ja kuivattaa paperirainaa alkuperäistä tehottomammin, koska siihen ei puristinosalla siirry niin paljoa vettä kuin uutena ja imulaatikoille siirtyy vähemmän vettä kuin mikä olisi mahdollista.


text: Vesitilan pienentymistä vastaan monissa puristinhuovissa pyritään tekemään alalangat paksuhkoista langoista tai jopa kutomalla ne monofilamenttilangoista, mikä tasapainotetaan paperipuolella käyttämällä vastaavasti erittäin hienoja lankoja.


text: Kulumista esiintyy kaikilla paperikonetekstiileillä. Täyteaineena halvempi kalsiumkarbonaatti kuluttaa enemmän tekstiiliä kuin esimerkiksi kaoliini. Koska kuitenkin massan sisältöön voidaan vaikuttaa, on tieto kulumisen luonteesta arvokas. Tekstiiliä kuluttavat myös koneen metalliosat.


title: 13. divisioona (talvisota)

text: 13. divisioona oli yhtymä joka perustettiin ylimääräisten harjoitusten (YH:n) alussa 14. lokakuuta 1939 alkaen Savon sotilasläänin alueelta. Sotilaslääni koostui Kuopion ja Mikkelin sotilaspiireistä.


title: 13. divisioona (talvisota)

text: Divisioonan tunnetuimmat taistelut olivat mottitaisteluita Laatokan Karjalassa.


title: 13. divisioona (talvisota)

text: Liikekannallepanossa 13. divisioona pyrittiin varustamaan määrävahvuuksien mukaisesti, mutta kaluston niukkuudesta johtuen määrävahvuuksia ei saavutettu.13. divisioonan osalta keskittämiskuljetukset tulevalle toimialueelleen (Laatokan–Syskyjärven väliselle alueelle) alkoivat 17. lokakuuta 1939 ja olivat pääosin suoritettu 23. lokakuuta mennessä. 13. divisioona otti vastuun Laatokan Karjalan eteläisten osien puolustamisesta alueelle jo keskitetyn 12. divisioonan joukoilta. Divisioonan kuljetuksiin käytettiin yhteensä 44 junaa.


title: 13. divisioona (talvisota)

text: 13. divisioona liitettiin Suomen IV armeijakuntaan.


title: 13. divisioona (talvisota)

text: 13. divisioonaan kuuluivat mm. seuraavat joukot :


title: 13. divisioona (talvisota)

text: 13. divisioonan tehtävänä pysäyttää Puna-armeijan eteneminen viimeistään nk. Jänisjoki-linjalla, joka sijaitsi Laatokan ja Jänisjärven välillä ennen Sortavalaa.


title: 13. divisioona (talvisota)

text: Divisioonan vastuualue oli rajalla noin 45 kilometrin levyinen. Laatokan rannan kulkiessa kaakko-lounaissuunnassa vastuualue kapeni nopeasti länteen vetäydyttäessä.Sotatieteen laitos: "Talvisodan historia" osa 3 s.26


title: 13. divisioona (talvisota)

text: Divisioonan rykmentit oli sodan alkaessa ryhmitetty siten, että JR 37 oli pääosiltaan Uuksunjoen alajuoksulla Laatokan rantatien alueelle sijoitettuna noin 40 kilometriä valtakunnan rajasta. Rykmentin yksi pataljoona oli Salmin kirkonkylän alueella noin 20 kilometriä lähempänä valtakunnan rajaa. JR 38 oli reservinä vieläkin kauempana rajasta. Rykmentti oli sijoitettuna Laatokan ja Syskyjärven väliselle alueelle 30 - 60 kilometrin päähän valtakunnan rajasta. Rykmentin toimintasuunniksi oli mahdollista määrätä sekä JR 37:n suunta (Laatokan rantatie, matkaa rajalle n. 60 kilometriä) että JR 39:n suunta (Käsnäselän-Lemetin tie, matkaa rajalle n. 30 km). Divisioonan kevyt osasto (KevOs 13) oli sijoitettu Uusikylän ja Salmin väliselle alueelle.


title: 13. divisioona (talvisota)

text: Divisioonan puolustuslohkolle oli ryhmitettynä myös IV armeijakunnan alaisista joukoista mm. ErP 8 ja ErP 9 aivan rajan läheisyyteen yhdessä rajavartioston joukkojen kanssa. Mainituista pataljoonista jälkimmäinen siirtyi pian sodan alkamisen jälkeen Ryhmä Talvelan käyttöön.


title: 13. divisioona (talvisota)

text: Divisioonan vastuualue rajoittui etelässä Laatokkaan, jonka saariston puolustuksesta vastasi Laatokan Meripuolustuksen esikunta. Tulevien puolustustaisteluiden kannalta merkittävimpänä yksikkönä Laatokan Meripuolustuksen esikunnalla oli Lunkulansaareen sijoitettuna Erillinen polkupyöräkomppania 4.


title: 13. divisioona (talvisota)

text: Puna-armeijan edetessä kaikkien teiden suunnissa muodostui suurin tulevien operaatioiden toteuttamista vaarantava uhka IV Armeijakunnan pohjois-osaan Tolvajärven alueelle. Alueelle muodostettu Ryhmä Talvela pystyi vastahyökkäyksillään 12.-23. joulukuuta välisenä aikana vähentämään tuota uhkaa, joka mahdollisti joulukuun loppupuolella IV armeijakunnan vastahyökkäykselle, jossa 13. divisioonan alue muodostui merkittävimmäksi taistelualueeksi.


title: 13. divisioona (talvisota)

text: 13. divisioona perääntyi sodan alkuvaiheessa (ajoittain jopa pakokauhunomaisesti) viivyttäen ja kuluttaen Puna-armeijan eteneviä joukkoja kunnes puolustus tiivistyi Kitelän–Koirinojan linjalla noin 100 kilometriä valtakuntien rajalta. IV armeijakunnan puolustussuunnitelma perustui aktiiviseen vastahyökkäykseen ja Suomen alueelle edenneiden joukkojen tuhoamiseen.Olavi Antila jne: "2. Divisioonan historiikki" s.42


title: 13. divisioona (talvisota)

text: Ensimmäinen vastahyökkäys alkoi 12. joulukuuta 1939. Se epäonnistui lähinnä joukkojen pitkien siirtomatkojen aikaansaaman väsymyksen ja myöhästymisten takia eikä hyökkäystä tukenutta raskastä kalustoa saatu ajoissa tueksi. Hyökkäys oli keskeytettävä seuraavan vuorokauden iltayöstä.Jorma Järventaus jne.: "Suomi sodassa" s.120


title: 13. divisioona (talvisota)

text: Vastahyökkäystä yritettiin uudelleen kolme päivää myöhemmin 16. joulukuuta 1939. Hyökkäys menestyikin alkuun suomalaisten päästessä murtautumaan paikoin Puna-armeijan asemiin. Hyökkäys muodostui kuitenkin ns. rintamahyökkäykseksi ja kohdistui neuvostojoukkojen puolustuksen vahvoihin kohtiin, joten sen laajempaa menestystä sillä ei saavutettu ja hyökkäys keskeytettiin.


title: 13. divisioona (talvisota)

text:
Tämän jälkeen Puna-armeijan joukkojen huoltovaikeudet alkoivat lisääntyä 13. divisioonan alueella muun muassa lumisateiden ja suomalaisten jatkuvien hyökkäysten vuoksi (heti joulun jälkeen aloitetut uudet hyökkäykset huoltoyhteyksiä vastaan).
Kiivaiden taisteluiden ja huoltovaikeuksien (suomalaisten onnistui 3. tammikuuta katkaista neuvostojoukkojen pohjoisempi huoltotie ja 2. tammikuuta raivonnut lumimyrsky tukki Laatokan rantatien siten, että puna-armeijan joukot saivat sen yhteen suuntaan liikennöitävään kuntoon vasta kolme päivää myöhemmin) seurauksena Puna-armeijan joukkojen suurin hyökkäysinto alkoi laantua ja joukot siirtyivät Armeijakuntansa määräyksestä hiljalleen puolustukseen.


title: 13. divisioona (talvisota)

text: Päämaja keskitti alueelle runsaasti lisäjoukkoja vastahyökkäyksen toteuttamiseksi. Alueelle saapui mm.


title: 13. divisioona (talvisota)

text:
Eräiden arvioiden mukaan IV armeijakunnan alueelle saapui tammikuun loppuun mennessä jopa yli 45 000 miestä ja yli sata tykkiä, joista osa tosin suuntautui 12. divisioonan alueelle.
IV armeijakunta laati suunnitelman yksipuolisesta saarrostuksesta, jota toteuttamaan perustettiin useita erillisiä hyökkäysryhmiä, joiden koko vaihteli parista pataljoonasta yli rykmentin vahvuisiin osastoihin. Hyökkäysryhmät saivat nimikseen muun muassa TstOs Oinas, TstOs Mehiläinen, TstOs Lohikäärme, TstOs Tykki ja TstOs Jousimies. Kaikkiaan hyökkäykseen keskitettiin noin divisioonan vahvuiset voimat (mm. divisioonan esikunta, kaksi rykmentin esikuntaa, 10 pataljoonaa, kolme tykistöpatteria sekä kolme pioneerikomppaniaa).


title: 13. divisioona (talvisota)

text: 6.-17. tammikuuta 1940 välisenä aikana IV armeijakunnan vastahyökkäys johti Puna-armeijan 168. divisioonan, 18. divisioonan sekä 34. kevyen hyökkäysvaunuprikaatin saarrostamiseen useampaan erikokoiseen mottiin.


title: 13. divisioona (talvisota)

text: Mottitaistelut jatkuivat aina talvisodan loppuun asti. Taistelualueella syntyi 13 suurempaa mottia, joista kolme pystyi puolustautumaan äärimmäisen hankalissa olosuhteissa aina talvisodan loppuun asti. Ne olivat Kitilän suurmotti, Siiran tienhaaran motti ja Uomaan motti.


title: 13. divisioona (talvisota)

text: Kukistuneiden mottien lista on myös vaikuttava (alussa kukistumispäivä):IV Armeijakunta sai mainituista kukistuneista moteista runsaan sotasaaliin.


title: 13. divisioona (talvisota)

text:
Samanaikaisesti IV armeijakunta joutui torjumaan 13. aivisioonan alueella puna-armeijan massiivisia idästä tulevia
hyökkäyksiä, joilla Neuvostoliiton 8. armeija pyrki avaamaan tien saarrettujen joukkojensa luo.


title: 13. divisioona (talvisota)

text: Suomen ja Neuvostoliiton välisen talvisodan taistelut taukosivat 12. maaliskuuta tehdyn Moskovan rauhan perusteella seuraavana päivänä 13. maaliskuuta klo 11.


title: 13. divisioona (talvisota)

text: 13. divisioona vetäytyi koko muun IV armeijakunnan mukana uudelle valtakunnanrajalle tehdyn rauhansopimuksen mukaisesti 15. maaliskuuta klo 10 ja 25. maaliskuuta klo 20 välisenä aikana. Rauhansopimuksessa vetäytymismatkaksi oli määritelty vähintään 7 kilometriä vuorokaudessa.


title: 13. divisioona (talvisota)

text: Joukkojen kotiuttamista ei aloitettu vielä tämänkään jälkeen vaan asteittain siten, että ensin lomautettiin mm. maatalousväestöä lähestyvien kevättöiden vuoksi. Aluksi ei myöskään puhuttu kotiuttamisesta vaan lomauttamisesta, jotta miehien nopea uudelleen kutsuminen palvelukseen olisi ollut mahdollista. Lomauttamiset alkoivat vanhimmista ikäluokista 15. huhtikuuta ja päättyivät pääosin kesäkuun puoleenväliin mennessä.


title: 13. divisioona (talvisota)

text: Talvisodan aikana 13. divisioonan joukot kuuluivat kolmen eniten tappiota kärsineen divisioonan joukkoon noin 1 170 kaatuneellaan, noin 160 kadonneellaan ja noin 3 160 haavoittuneellaan (kokonaistappiot siis hieman vajaa 4 490 miestä). Divisioonan korkeahkot tappioluvut johtuivat osaltaan Laatokan Karjalassa käytyjen sotatoimien ajoittaisesta hyökkäyksellisestä luonteesta.


title: Päänvientiköysi

text: Päänvientiköysi () on köysi, joka kulkee paperikoneen kuivatusosassa kuumien, paperia kuivattavien, höyryllä kuumennettujen, sylintereiden reunoihin muotoillussa urassa. Asettamalla köyden väliin paperiradan auttaa köysi paperiradan päälle laittamisessa käyvässä koneessa. Raskasta kartonkirataa koneelle laittavilla kartongintekijöillä on aikaisempina aikoina ollut riskinä menettää peukalonsa.


title: Tuohivirsu

text: Tuohivirsu on tuohesta valmistettu kenkä. Tuohivirsu on kudottu eli ”tehty” koivusta poikittaissuuntaan kiertäen kiskotuista noin tuuman levyisistä tuohisuikaleista, joiden reunat on yleensä viiltämällä tasattu. Virsuja valmistetaan myös monien lehtipuiden kuorenalaisesta niinikerroksesta sekä katajan kuoresta. Tuohi- kuten muutkin virsut jaetaan suorakuteisiin eli löttöihin ja vinokuteisiin eli virsuihin. Suorakuteiset virsut ovat perinteinen työjalkine ja jopa juhlajalkine ja vinokuteiset, tohvelimalliset virsut taas ovat historiallisella ajalla Keski-Venäjältä levinnyt, sikäläisen niinivirsun muunnos. Vinokuteisia virsuja on käytetty enimmäkseen kotipiirissä lähinnä tohvelien asemesta, sillä tuohesta tehtyinä niiden valmistus on aikaaviepää. Nimitys virsu pohjautuu balttilaiseen ja länsivenäläiseen sanaan "verzen" (верзень). Muita erilaisten virsujen paikallisia nimityksiä ovat esimerkiksi löttö, tanokas, tuohikas, tohveli, luapotti ja kopponen.


title: Arete Kyreneläinen

text: Arete Kyreneläinen (, 300-luku eaa.) oli Sokrateen oppilaan Aristippos Kyreneläisen tytär ja kyreneläiseen koulukuntaan kuulunut filosofi. Hän on ensimmäinen ja yksi harvoja antiikin ajalta tunnettuja merkittävämpiä naisfilosofeja. Hänen nimensä tarkoittaa "Hyvettä". Aretella oli poika jonka nimi oli myös Aristippos ja jota hän opetti itse. Tämän vuoksi poikaa kutsuttiin nimellä Aristippos Äidinopettama.


title: Arete Kyreneläinen

text: Areten mainitsevat sekä Diogenes Laertios että Claudius Aelianus. Hänet kuvataan usein vanhemman Aristippoksen seuraajana kyreneläisen koulukunnan johdossa, mutta todellisuudessa ei tiedetä, kumpi Aristippoksista perusti koulukunnan. Ei kuitenkaan ole mitään syytä epäillä, etteikö Arete olisi toiminut itsekin filosofina. Hänen kerrotaan opettaneen yli 30 vuotta ja kirjoittaneen useita teoksia, jotka kaikki ovat kuitenkin kadonneet.


title: Arete Kyreneläinen

text: J. Moransin mukaan Arete opiskeli Platonin Akatemiassa ja hänen hautakirjoituksessaan luki: ”Kreikan suuruus, Helenan kauneus, Aristippoksen kynä, Sokrateen sielu ja Homeroksen kieli”.


title: Fell on Black Days

text: Fell on Black Days on Soundgardenin vuonna 1994 julkaisema single ja hyvin tunnettu kappale. Se nousi Suomen virallisen listan sijalle 10.


title: Fell on Black Days

text: Kappaleesta tehtiin video , jossa näytetään kun yhtye nauhoittaa kappaletta studiossa. Videossa on käytetty samaa versiota kappaleesta kuin EP:llä "Songs from the Superunknown".


title: Hienopaperi

text: Hienopaperi on vaalea, hiokkeeton paperilaatu, jonka valmistuksessa ei ole käytetty mekaanista massaa, vaan selluloosaa. Selluloosa antaa paperille vetolujuutta ja vaaleutta. Hienopapereita ovat muun muassa taidepainopaperit ja ns. toimistopaperi, jota käytetään esim. tulostaessa ja kopioidessa.


title: Pauli Virta

text: Pauli Olavi Virta (21. marraskuuta 1945 Helsinki – 21. joulukuuta 2011 Helsinki) oli suomalainen muusikko, ääninäyttelijä ja äänitysstudio Oy PVP Voice Ab:n toimitusjohtaja.


title: Pauli Virta

text: Virran vanhemmat olivat laulaja Olavi Virta ja Irene Dorothy Violetta Virta (o.s. Henriksson, ent. Kaarela). Virta asui pitkään Ruotsissa.


title: Pauli Virta

text:
Virta johti PVP-Voice-studiota, jossa tehtiin sekä musiikkiäänityksiä että televisio-ohjelmien jälkiäänityksiä.
Oman studionsa lisäksi Virta johti Disney-elokuvien ja sarjojen dubbauksista tunnettua Sun Studio Oy:tä Jukka Teittisen kanssa. Virta antoi myös oman äänensä lukuisiin animaatiosarjoihin ja -elokuviin, pääasiassa kuitenkin omalla studiollaan tuotettuihin, ja myös muissakin studioissa. Näiden lisäksi Virta oli antanut äänensä konsolipeleihin ja . Virta oli myös lukenut äänikirjoja.


title: Pauli Virta

text: Virta oli naimisissa Titta Jokisen kanssa 1980-luvulla.He tapasivat Ritarihuoneella, ja sen jälkeen satunnaisesti ja päätyivät avioon. Liitosta syntyi tytär Pauliina. Avioliitto päättyi eroon kymmenen vuoden yhteiselon jälkeen, mutta puolisot säilyivät hyvissä väleissä Virran kuolemaan saakka. Titta Jokinen on luonnehtinut Virtaa ”mukavaksi ja monipuoliseksi” ihmiseksi.


title: Hegesias

text: Hegesias voi tarkoittaa seuraavia henkilöitä:


title: Hegesias Kyreneläinen

text: Hegesias Kuolemankannattaja ("Peisithanatos", , n. 320 - 280 eaa.) oli antiikin kreikkalainen kyreneläiseen koulukuntaan kuulunut filosofi. Hänen opettajansa oli Paraibates, jota opetti Epitimides, jota opetti puolestaan Antipatros, joka oli Aristippoksen oppilas. Hän toimi erityisesti Aleksandriassa, Egyptissä, jossa hänellä oli oma koulunsa.


title: Hegesias Kyreneläinen

text: Hegesias sai lisänimensä, koska piti itsemurhaa varteenotettavana aseena elämän kärsimyksiä vastaan ja kirjoitti tästä mm. teoksessaan "Apokarteron". Hegesias katsoi, että elämä oli täynnä pahaa ja että viisaan miehen oli turhaa tavoitella nautintoa, vaan kaikki mitä hän saattoi tehdä oli linnoittaa itsensä niin hyvin kuin mahdollista tuskaa vastaan. Onnellisuus on mahdotonta eikä sitä ole näin olemassa, koska ruumis joutuu kokemaan paljon kärsimyksiä ja sielu joutuu kärsimään sen kanssa, ja myös sattuma tekee hyvästä mahdotonta.


title: Hegesias Kyreneläinen

text: Jotkut Hegesiaan oppilaat todella suorittivat itsemurhan hänen luentojensa jälkeen, minkä vuoksi hänen koulunsa lopulta suljettiin ja hänet karkotettiin Aleksandriasta. Mikäli nykyaikaan säilyneet anekdootit pitävät paikkansa, hänen luentonsa ovat kuitenkin saattaneet olla enemmän mustaa huumoria, eikä hän todellisuudessa kannattanut aktiivista itsemurhaa vaan katsoi, että sekä elämä että kuolema ovat yhtä tavoiteltavia. Hegesias innoitti kuulijoitaan ajattelemaan elämää ja sen kärsimyksiä — ja yhtä lailla siihen liittyviä arvoja ja normeja — ja kyseenalaistamaan kaiken perustavalla tavalla.


title: Pentikäinen

text: Pentikäinen on seuraavien tunnettujen suomalaisten sukunimi:


title: Argyre Planitia

text: Argyre Planitia on laaja törmäyskraatteri Marsissa. Se on läpimitaltaan 892,93 kilometriä ja yli 5 kilometriä syvä. Argyre Planitia on Marsin toiseksi suurin kraatteri.


title: Argyre Planitia

text: Kraatterin nimi on peräisin Giovanni Schiaparellin vuonna 1877 laatimasta Marsin kartasta. Schiaparelli nimesi törmäyskraatterin Kreikan mytologiassa esiintyvän hopeasaaren mukaan.


title: Kiltti

text: Kiltti (engl. ja skotin sanasta "kilt") on skotlantilaiseen miesten kansallispukuun kuuluva laskostettu, tavallisesti ruudullinen hame.


title: Kiltti

text: Kiltti on polvipituinen ja pohjaväriltään usein sininen, punainen tai vihreä. Kankaan eli tartaanin ruutujen koon, värien ja raitatiheyden vaihtelulla saadaan aikaan tuhansia erilaisia yhdistelmiä, joista monet merkitsevät tietyn klaanin tunnusta.


title: Kiltti

text: Vyötäröltä roikkuva nahkapussukka, "sporran", on tärkeä osa kilttiä. Kokonaisuuteen kuuluu lisäksi yleensä yksilöllinen takki tai pusero, skottipäähine, solkikengät ja polvisukat, sekä käyttökäden puoleisen sukan varteen työnnetty skotlantilainen "sgian dubh" -tikari.


title: Kiltti

text: Perinteisesti kiltin alla ei käytetä alushousuja, mutta hygieniasyistä niitä voi käyttää.


title: Kiltti

text: Kiltti oli alkuperäisessä muodossaan tavallisten skottien arvokkain vaatekappale, nimeltään "filleadh mòr". Monikäyttöistä vaatetta pystyi käyttämään myös yöllä lämmittävänä huopana sekä sateella viittana tai huppuna. Perheen naiset kutoivat kiltin kotona tartaanikankaasta, ja siinä oli kaksi yhteen ommeltua viisimetristä villakaistaletta. Kun omistaja pukeutui vaatteeseen, se levitettiin aluksi tuvan lattialle pitkittäin kaksinkerroin, laskostettiin ja vyötettiin. Pukija asettui laskosten päälle selälleen ja taittoi huovan päät vyöllä vyötärönsä ympärille. Hän nousi sitten jaloilleen ja nosti päällimmäisen kangaskerroksen vasemmalle olalleen, johon kangas kiinnitettiin soljella. Vaatteen nimi tuleekin skotin kielen verbistä "kilt", joka tarkoittaa suunnilleen ”kietaista vaate ylleen”.


title: Kiltti

text: 1600-luvun aikana "filleadh mòr" jakaantui kahdeksi erilliseksi vaatekappaleeksi, kiltti-hameeksi ja hartiahuiviksi. Ne tehtiin erimittaisista kangaskaistaleesta, ja vain hame laskostettiin.


title: Kiltti

text: Kilttiä käyttivät Skotlannissa alun perin niin miehet kuin naisetkin. Miesten helma oli lyhyempi kuin naisten helma. Tämä saattoi johtua eräässä valimossa 1720-luvulla tehdystä ratkaisusta, jossa ylämaalaisten työntekijöiden puvusta muokattiin paremmin kuumaan tehtaaseen soveltuva.


title: Kiltti

text: Kun Englanti kukisti skottien kapinat vuonna 1745, englantilaiset kielsivät Ylämaan ruutukankaan ja kiltin käytön vankeuden tai maastakarkoituksen uhalla. Kielto oli voimassa 35 vuoden ajan, vaikka osa Skotlannin aatelistoa ei sitä noudattanutkaan.


title: Kiltti

text: Kaikkea skottilaista ihannoinut kuningatar Viktoria toi skottilaisen ruutukuosin muotiin 1800-luvulla, ja kiltin käyttö levisi brittiarmeijan skottirykmenttiin ja lastenmuotiin. Kansantieteilijäveljekset nimeltä Sobieski Stuarts julkaisivat vuonna 1842 teoksen "Vestiarium Scotium", jossa kuvataan jokaisen skottiklaanin tartaanin värit ja kuviot. Nämä tunnuskankaat eivät perustuneet todelliseen historiaan, mutta skottisuvut ottivat ne nopeasti käyttöön.


title: Kiltti

text: Kilttien värimaailma laajeni kirkaammaksi, kun synteettiset värit keksittiin. Skottilaista ruututartaania jäljittelevät kangaskuosit tulivat naistenmuotiin toisen maailmansodan jälkeen. Naisten skottihameessa on vain neljä kapeahkoa laskosta ja paljon vähemmän kangasta kuin alkuperäisessä kiltissä.


title: Kiltti

text: Kilttiä käytetään Skotlannissa niin arkivaatteena kuin juhlatilaisuuksissakin. Se on edelleen brittiarmeijan skottirykmenttien univormun osa. Myöhempinä aikoina kiltin käytön ovat pienemmissä määrin omaksuneet myös walesilaiset ja irlantilaiset osana kelttiläisromantiikkaa.


title: Du riechst so gut

text: Du riechst so gut (sinä tuoksut niin hyvältä) on Rammsteinin ensimmäinen singlejulkaisu ja ensimmäinen Rammsteinin kappale, jolle tehtiin musiikkivideo.


title: Du riechst so gut

text: Singlestä julkaistiin uusi versio 17. huhtikuuta 1998.


title: Pistinmuurahaiset

text: Pistinmuurahaiset ("Myrmicinae") on muurahaisten ("Formicidae") alaheimo.


title: Pistinmuurahaiset

text: Ainakin Etelä-Suomessa yleinen pistinmuurhaislaji on siloviholainen ("Myrmica rubra"), jota kansanomaisesti kutsutaan "kusiaiseksi" - kuten joissakin paikoin kutsutaan myös kekomuurahaisia. Laji on aggressiivinen ja pistää kivuliaasti myrkkypistimellään. Siloviholainen puolustaa hanakasti pesäänsä häiriöiltä.


title: Pistinmuurahaiset

text: Viime vuosina pistinmuurahaisten alaheimo on muuttunut paljon, elossa olevia tribuksia on jäljellä kuusi, joissa on 142 sukua ja 6632 lajia. Fossiileihin perustuvia sukupuuttoon kuolleita tribuksia on 36, joissa lajeja 167.


title: Pistinmuurahaiset

text: Suomessa pistinmuurahaisia on kahdeksan sukua neljässä tribuksessa. Näissä on Suomessa 24 lajia.


title: Homo rudolfensis

text: Homo rudolfensis eli turkananihminen on sukupuuttoon kuollut ihmis- tai esi-ihmislaji, joka eli plioseenilta varhaiselle pleistoseenille noin 2,5–1,8 miljoonaa vuotta sitten. Se muistuttaa kasvoiltaan kenianesi-ihmistä, ja sitä onkin ehdotettu liitettäväksi samaan sukuun. Lajin asema ihmisen evoluutiossa ei ole vielä täysin selvinnyt.


title: Homo rudolfensis

text: Turkananihmisen fossiileja on löydetty Itä-Afrikasta. Näistä ensimmäiset löydettiin vuonna 1972 Turkanajärven itäpuolelta Keniasta. Nimi "rudolfensis" tulee järven vanhasta nimestä Rudolfjärvi. Turkananihmisen tiedetään käyttäneen yksinkertaisia kivityökaluja.


title: Homo rudolfensis

text: Turkananihminen oli noin 145–150 senttimetriä pitkä ja liikkui pystyasennossa. Turkananihmisen kallossa ja hampaistossa on paljon yhtäläisyyksiä "Paranthropus"-suvun lajien kanssa. Sen leuat eivät kuitenkaan työnny samalla tavoin kuonomaisesti eteenpäin, sen hampaat ovat pienemmät, ja sen aivokoppa on pyöreä ja otsa pysty. Sen aivojen tilavuus oli noin 700–900 cm³ eli huomattavasti enemmän kuin "Paranthropusilla".


title: Eagle-Eye Cherry

text: Eagle-Eye Lanoo Cherry (s. 7. toukokuuta 1968 Tukholma, Ruotsi) on amerikanruotsalainen laulaja-lauluntekijä. Myös hänen sisarensa Neneh Cherry, isänsä Don Cherry ja siskopuolensa Titiyo ovat muusikkoja.


title: Eagle-Eye Cherry

text: Pian syntymänsä jälkeen Cherry muutti isänsä mukana New Yorkiin, missä hän myöhemmin alkoi näytellä ja soittaa musiikkia. Isänsä kuoltua vuonna 1995 Cherry muutti Tukholmaan tyttöystävänsä kanssa ja keskittyi sanoittamistyöhön. Vuonna 1997 hän julkaisi esikoisalbuminsa "Desireless", joka menestyi hyvin Euroopassa. Erityisen suureksi hitiksi nousi single ”Save Tonight”.


title: Eagle-Eye Cherry

text: Hänen toinen pitkäsoittonsa, "Living in the Present Future", julkaistiin vuonna 2000. Hänen viimeisin albuminsa, "Sub Rosa", on vuodelta 2003.


title: Eagle-Eye Cherry

text: Cherry on vieraillut Santanan albumilla "Supernatural".


title: David Cash

text: David Cash (tunnetaan paremmin hänen paininimellään Kid Kash) (s. 31. heinäkuuta 1969 Waynesboro, Virginia) on yhdysvaltalainen showpainija, joka on esiintynyt Extreme Championship Wrestlingssä, Total Nonstop Action Wrestlingssä ja World Wrestling Entertainmentissa. Viimeksi hän esiintyi WWE:n SmackDownissa, The Pitbulls tag-teamissa, mutta hänen sopimuksensa purettiin asenneongelmien takia.


title: Coleco ADAM

text: Coleco ADAM on Colecon kehittämä ja 1980-luvun alussa julkaisema tietokone, jonka edeltäjä on pelikonsoli ColecoVision. ADAM ei ollut kovin suosittu, mikä johtui osittain varhaisista tuotanto-ongelmista. Laite julkistettiin kesän 1983 Consumer Electronics Show -messuilla. ADAM sai hyvää palautetta näppäimistönsä ja tulostimensa laadukkuudesta, ja tarjosi aikanaan kilpailukykyiset grafiikat ja äänimaailman.


title: Coleco ADAM

text: ADAM on tunnettu sattumuksellisesta esillepanostaan tammikuun 1984 CES-messuilla. Esitelläkseen laitettaan Coleco päätti näyttää "Donkey Kong" -peliä pyörimässä sillä. Nintendo oli samaan aikaan neuvottelemassa Atarin kanssa Famicom-konsolinsa jakelusta ulkomailla, ja sopimus piti allekirjoittaa tammikuun 1984 CES-messuilla. Atarilla oli lisenssi "Donkey Kongiin" tietokoneille, kun taas Colecolla oli lisenssi pelikonsoleita varten. Atarin nähdessä lisensoimattoman "Donkey Kongin" ADAMilla yritys lopetti yhteistyönsä Nintendon kanssa. Nintendo lähti lopulta ilman Atarin apua ulkomaiden markkinoille .


title: Neimoidialaiset

text: Neimoidialaiset ovat kuvitteellisia olentoja George Lucasin elokuvasarjassa Tähtien sota.


title: Neimoidialaiset

text: Neimoidialaiset ovat syntyessään toukkia Cato Neimoidia-planeetalla suurissa yhdyskunnissa, joille annetaan vain rajoitetusti ruokaa. Heikoimmat jätetään kuolemaan suurempien kahmiessa itselleen enemmän kun jaksavat syödä, mistä johtuu neimoidialaisten alituinen varovaisuus ja kuolemanpelko. Aikuinen neimoidialainen on nenätön ja vihreäihoinen. Neimoidialaisten hallitsijasta ei ole varmaa tietoa, mutta luultavasti se on kuningas (tähän viittaa Nute Gunrayn asema varakuningas). Neimoidialaiset ovat äärimmäisen omistushaluisia, ja he ovat rakentaneet valtavan yhtiön, Kauppaliiton, joka on äärimmäisen monimutkainen järjestö ja niin suuri, että sillä on oma edustaja senaatissa. Kauppaliiton rahtialukset ovat tuttu näky sivistyneiden planeettojen ympärillä. Episodi I:ssä, Pimeässä uhassa, Kauppaliitto on rakentanut salaa valtavan droidiarmeijan, jonka tarkoitus oli vallata Naboo, mutta hyökkäys epäonnistui. Episodi II:ssa ja III:ssa (Kloonien hyökkäys ja Sithin kosto) Kauppaliitto ja Cato Neimoidia ovat liittyneet Yhdistyneiden aurinkokuntien konfederaatioon, eli separatisteihin, joka soti Vanhaa Tasavaltaa vastaan Kloonisodassa. Sota päättyi separatistien häviöön ja Galaktisen sisällissodan alkuun.


title: Neimoidialaiset

text: Tunnettuja neimoidialaisia


title: Neimoidialaiset

text: Nute Gunray Kauppaliiton varakuningas. Kuoli Anakin Skywalkerin valosapelista planeetta Mustafarilla.


title: Neimoidialaiset

text: Rune Haako Kauppaliiton asutusupseeri ja varakuninkaan neuvonantaja. Kuoli Mustafarilla Anakin Skywalkerin valosapelista.


title: Neimoidialaiset

text: Lott Dod Kauppaliiton senaattori. liittyi separatisteihin ja kuoli Anakin Skywalkerin valosapelista.


title: Neimoidialaiset

text: Daultay Dofine Kauppaliiton lippulaivan komentaja. Koki kohtalonsa Naboon saarron aikana yhdeksänvuotiaan Anakin Skywalkerin aiheutettua tuhoisan ketjureaktion.


title: Neimoidialaiset

text: Rute Gunnay Neimoidialainen liikemies, Gunrayn ja Haakon henkilökohtainen avustaja. Kuoli Anakin Skywalkerin valosapelista Mustafarilla.


title: Michael Clarke Duncan

text: Michael Clarke Duncan (10. joulukuuta 1957 Chicago, Illinois – 3. syyskuuta 2012 Los Angeles, Kalifornia) oli yhdysvaltalainen näyttelijä. Hänen tunnetuin roolinsa oli elokuvassa "Vihreä maili", josta hän sai sekä Oscar- että Golden Globe -ehdokkuuden.


title: Michael Clarke Duncan

text: Michael Clarke Duncan syntyi vähävaraiseen perheeseen Chicagon South Sidessa. Isä jätti perheen Michaelin ollessa viisivuotias. Michaelin äiti ja sisar vastasivat hänen kasvattamisestaan. Duncan opiskeli viestintätieteitä Alcornin osavaltionyliopistossa, mutta hän jätti koulun kesken ja palasi kotiin auttamaan perhettään. Hän työskenteli muun muassa energiayrityksen ojankaivajana, yökerhojen portsarina ja stripparina. Duncanin äiti oli haaveillut urasta näyttelijänä ja kannusti poikaansa yrittämään uraa Los Angelesissa.


title: Michael Clarke Duncan

text: Duncan muutti Los Angelesiin ja sai töitä jälleen portsarina, kunnes hän päätyi henkivartijaksi. Hän toimi muun muassa Will Smithin, Martin Lawrencen, Jamie Foxxin, LL Cool J:n ja The Notorious B.I.G:n henkivartijana. The Notorious B.I.G:n kuoleman 1997 jälkeen Duncan lopetti henkivartijan työnsä. Ensimmäisen elokuvaroolinsa hän sai vuonna 1995 elokuvasta "Friday". Monissa ensimmäisissä elokuvissaan Duncan esitti portsareita ja henkivartijoita, kuten Warren Beattyn elokuvassa "Koko kansan Bulworth". Lisäksi hänen nimensä oli tekijäluettelossa muodossa Michael ”Big Mike” Duncan.


title: Michael Clarke Duncan

text: Duncanin ensimmäinen merkittävä elokuvarooli oli menestyselokuvassa "Armageddon". Hän ystävystyi kuvausten aikana Bruce Willisin kanssa, joka suositteli häntä ohjaaja Frank Darabontille, joka etsi näyttelijöitä elokuvaansa "Vihreä maili". Duncan sai kehuja roolistaan kuolemaantuomittuna John Coffeynä, jonka ystävällinen ja lapsekas olemus oli ristiriidassa hänen tekemäkseen luullun raa’an kaksoismurhan kanssa.Todellisuudessa Coffey oli yrittänyt pelastaa lapset, jotka oli surmannut valkoinen maatyömies. Duncan sai elokuvasta sekä Oscar- että Golden Globe -ehdokkuuden parhaasta miessivuosasta.


title: Michael Clarke Duncan

text: Duncanin seuraavia elokuvia olivat "Koko potti", "Apinoiden planeetta", "Skorpionikuningas" ja "Daredevil", jossa hän esitti sarjakuvaroisto Kingpiniä. Hän palasi Kingpinin rooliin animaatiosarjassa "Hämähäkkimies". Duncan teki matalan äänensä ansiosta ääniroolit myös muun muassa elokuvissa "Kuin kissat ja koirat", "Viidakon Ykä 2" ja "Kung Fu Panda".


title: Michael Clarke Duncan

text: Vuonna 2005 Duncan teki kaksi merkittävää roolia, kun hän esiintyi Robert Rodriguezin "Sin Cityssä" ja Michael Bayn "The Islandissa". Vaikka hän esiintyikin usein toiminnallisissa rooleissa, hän pääsi esittämään koomista puoltaan muun muassa vuoden 2006 elokuvassa "". Duncan näytteli 2000-luvulla myös televisiossa ja teki pieniä rooleja sarjoissa "Chuck", "Miehen puolikkaat" ja "Bones". Vuonna 2012 Duncan sai pääroolin lyhytaikaiseksi jääneestä televisiosarjasta "The Finder", jossa hän näytteli samaa roolia kuin "Bonesissa".


title: Michael Clarke Duncan

text: Duncan oli kihloissa Omarosa Manigaultin kanssa, jonka oli tavannut 2010 Whole Foods -supermarketissa. Manigault on tullut tunnetuksi yhdysvaltalaisesta "Diili"-televisio-ohjelmasta.


title: Michael Clarke Duncan

text: Duncan sai sydänkohtauksen 13. heinäkuuta 2012. Hän ei toipunut siitä vaan kuoli 54-vuotiaana komplikaatioihin sairaalassa Los Angelesissa 3. syyskuuta 2012.


title: Mucc

text: MUCC (ムック, MUKKU) on japanilainen vuonna 1997 perustettu avantgardemetallia soittava yhtye. Heidän musiikkinsa on yhdistelmä punkkia, funkkia, nu-metallia, thrash metallia ja jossain määrin jopa grungea. Yhtyeen nimen keksi kitaristi Miya, joka oli nähnyt japanilaisessa "Ponkickies"-lastenohjelmassa Mukku-nimisen hahmon.


title: Mucc

text:
Yhtyettä kutsutaan joskus myös nimellä "69", koska japanin kielessä sana mukku voi tarkoittaa myös numeroa 69.
MUCC esiintyi Tavastia Klubilla 20. maaliskuuta 2007, konsertti oli muutamassa tunnissa loppuunmyyty.


title: Mucc

text: MUCC aloitti toukokuussa 1997. Kokoonpanolla TATOO laulussa, Miya kitarassa, Hiro bassossa ja Satochi rummuissa. He saivat sopimuksen Misshitsu Neuroselle, joka oli tuolloin myös Cali≠gari -yhtyeen levy-yhtiö. Siksi heitä kutsutaan MUCCun isoveljiksi. Joulukuussa he julkaisivat ensimmäisen demonauhansa nimeltä NO!, jota sai vain yhtyeen konsertista.


title: Mucc

text:
Maaliskuussa 1998 he julkaisivat toisen demonauhan nimeltä "Aika", ja joulukuussa kolmannen, "Tsubasa wo Kudasai". Kumpaakin sai vain konserttiin saapumalla. Helmikuussa 1999 yhtye esiintyi ensimmäisen kerran ainoana lavalla. Kyseinen one-man -tapahtuma sijoittui Mito-lighthouseen, Miton kaupunkiin, Japaniin. Samalla julkaistiin neljäs demo "Shuuka". Näihin aikoihin Hiro päätti erota, ja viikkoa myöhemmin Yukke liittyi uudeksi jäseneksi.
Joulukuussa ilmestyi ensimmäinen albumi "Antique".


title: Mucc

text: Vuonna 2000 ilmestyi ensimmäisen albumin toinen painos sekä kahden kappaleen yhteissingle nimeltä "Syouhu/Hai". He esiintyivät myös kokoelmalla. Elokuussa TATOO vaihtoi nimensä muotoon Tatsurō. Hän kertoi TATOOn kuolleen ja näin ollen tahtoi tästedes tulla kutsutuksi Tatsurōksi, joka on hänen oikea etunimensä. Yhtyeen nimi vaihtui kirjoitettavaksi muotoon ムック, mikä on mukku (eli MUCC) katakanalla. Siispä romanisoitaessa käytetään muotoa MUCC.


title: Mucc

text: Tammikuussa 2001 albumi "Tsuuzetsu" ilmestyi, jota seurasi "Tsuuzetsu ~Inshō Chigai~" (Tsuuzetsun remasteroitu ja remiksattu versio), sekä singlet "Akaban" ja "Aoban". Vuoden lopuksi ilmestyi vielä yksi albumi nimeltään "Aishuu".


title: Mucc

text: Jäsenet aloittivat oman levy-yhtiönsä Shun Danger Crue Incin alle vuonna 2002. He julkaisivat maxi-singlen "Fu wo Tataeru Uta" sekä rajoitetun singlen "Suisō", jota yhtyeen jäsenet itse kauppasivat Like an Edisonissa Tokion Shinjukussa. Syyskuussa julkaistiin albumi "Hōmura Uta", josta valmistettiin toinen painos kuukauden kuluttua lokakuussa.


title: Mucc

text: Toukokuussa 2003 MUCC julkaisi singlen: maxi "Ware, Arubeki Bashō" oli saatavilla kolmena eri versiona (A, B, C). Versiota A sai vain yhtyeen konserteista.


title: Mucc

text: Hieman myöhemmin he solmivat sopimuksen Universal Music Japanin kanssa. Syyskuussa ilmestyi albumi Zekū.


title: Mucc

text: Albumin mainostusta varten MUCC piti kiertueen, jonka viimeinen konsertti Tokyo Bay NK Hallissa (6000 paikkaa) kuvattiin ja julkaistiin DVD:llä muutaman kuukauden kuluttua tapahtumasta. Joulukuussa 2003 oli Fool's Maten Beauti-fool's tapahtuman vuoro, jossa esiintyi MUCC:n lisäksi mm. Gazette, deadman ja Miyavi.


title: Mucc

text: Helmikuussa 2003 ilmestyi "Rojiura Boku to Kimi e" -single. Huhtikuussa järjestettiin toinen kiertue ja kesäkuussa julkaistiin seuraava maxisingle "Monokuro no Keshiki". Tätä juhlistaakseen MUCC soitti 20 minuutin yllätyskonsertin.


title: Mucc

text: Uusi albumi "Kuchiki no Tō" ilmestyi syyskuussa ja sitä seurasi kiertue. Levystä julkaistiin jouluksi liveversio "Live at Roppongi". Samalla ilmestyi DVD "MUCC History DVD the Worst", joka sisälsi runsaasti livemateriaalia eri aikakausilta, diskografian ja promovideoita.


title: Mucc

text: Keväällä 2005 ilmestyi kaksi MUCC-aiheista kuvakirjaa. Toinen oli UV-lehden julkaisemat artikkelit yhdistävä "Shōnen M" ja toinen virallinen photo book "kRayzi yeaR(s)".


title: Mucc

text: Elokuussa 2005 MUCC esiintyi ensin saksalaisessa metallitapahtumassa Wackenissa ja sen jälkeen yksittäiskonsertissa Saksan Hampurissa ja Ranskan Pariisissa. 2006 he palasivat pidemmälle kiertueelle samoihin maihin. Tämän jälkeen, kesän loppupuolella, ilmaantui MUCC viimein Amerikan mantereelle Otakon 2006 -tapahtumaan.


title: Mucc

text: Kesän ja syksyn 2006 aikana he julkaisivat muun muassa singlet "Horizont" ja "Utagoe". Joulukuussa ilmestyi seitsemäs albumi "Gokusai".


title: Mucc

text: Maaliskuussa 2007 MUCC teki kolmannen Euroopan-kiertueensa konsertoiden muun muassa Isossa-Britanniassa, Saksassa, Ranskassa, Sveitsissä, Ruotsissa ja Suomessa. Euroopan-kiertueensa aikaan he julkaisivat myös uuden singlen, "Libra", sekä toisen livealbumin, nimeltään "Psychedelic Analysis". Muutamia päiviä Helsingissä pidetyn konserttinsa jälkeen yhtye ilmoitti esiintyvänsä uudelleen Suomessa kesäkuussa.


title: Mucc

text: Toukokuussa 2007 MUCC esiintyi toisen kerran Yhdysvalloissa, "Jrock Revolution" -tapahtumassa. Kyseisessä tapahtumassa esiintyivät muun muassa miyavi, Suomessakin konsertoinut D'espairsRay, Merry sekä alice nine..


title: Mucc

text: Keväällä 2007 yhtye juhli kymmenvuotista uraansa esiintymällä viikoittaisissa "MUCC 10th anniversary the BRILLIANT" -teemakonserteissa, joissa he soittivat tuotantoa uransa eri vaiheilta. Kiertue huipentui kahteen Tokyo Zepp -areenalla kesäkuussa pidettyyn konserttiin, joista jälkimmäinen esitettiin suorana internetissä.


title: Mucc

text: Viikko kyseisten konserttien jälkeen MUCC saapui uudestaan Suomeen esiintyen Provinssirock-festivaaleilla. Myöhemmin kesällä 2007 MUCC toimi lämmittelijänä Guns N' Roses -yhtyeen Japaninkiertueella.


title: Mucc

text: Syyskuussa 2007 yhtye julkaisi kolmannen kuvakirjansa, joka on koostettu "SHOXX"-lehden MUCC-artikkeleista. Lokakuun 31. päivä MUCC julkaisi kahdeksannentoista singlensä, nimeltään "Fuzz", ja marraskuun 28. päivä rajoitetun dvd-julkaisun, nimeltään "MUCC ~Live Chronicle~", joka sisältää sisältämään 2 levyllistä kuvamateriaalia, kuvakirjan, sekä muuta.


title: Mucc

text: Seuraavan albumin yhtye on ilmoittanut julkaisevansa maaliskuussa 2008, jonka aikana osallistuu myös Yhdysvalloissa pidettävään "Taste of Chaos" -kiertueeseen, ja joka on myös yhtyeen ensimmäinen amerikankiertue. MUCCun lisäksi kiertueella soittavat japanilaisyhtyeet D'espairsRay sekä The Underneath.


title: Mucc

text: - Tatsurō syntyi 21.08.1979, Mitossa, Japanissa. Tatsurō stressaa eniten ulkonäöstään. Ennen esiintymistä hän käyttää paljon aikaa meikkaamiseen (meikkien käyttö on tosin vuosien varrella jäänyt aika ajoin pois), johtuen ehkä äitinsä työstä kauneushoitolassa. Yhtyeen muut jäsenet sanovat, että Tatsurō kertoo likaisia vitsejä ja piikittelee, mutta loppujen lopuksi hänen olevan mukava ihminen. He sanovat Tatsurōn olevan myös jokseenkin siivoton, että hän jättää aina vessanpöntön kannen ylös eikä pese käsiään wc-käyntinsä jälkeen. Vieraillessaan jonkun yhtyeen jäsenen kotona, hän ei ota kenkiään pois. Hänellä on myös kissa, Tetochi, sekä kaksi kilpikonnaa, Kameko ja Ten-kun.


title: Mucc

text: Tatsurō on myös esiintynyt BUCK-TICK-tribuuttiyhtyeessä, Bluck-Tlickissä. Tätä nykyä hän toimii vokalistina myös sessiobändissä nimeltä Karasu, joka julkaisi vuoden 2010 alussa singlen "LASTICA".


title: Mucc

text:
- Miya syntyi 26.07.1979, Ishiokassa, Japanissa. Miya kirjoittaa suurimman osan MUCCun kappaleista. Kouluaikanaan Miya halusi soittaa rumpuja, mutta hänen vanhempansa sanoivat niiden olevan liian meluisa soitin, ja neuvoivat Miyaa tarttumaan kitaraan. Hänen molemmat vanhempansa ovat olleet musiikinopettajia. Miya kuunteli nuoruudessaan paljon klassista musiikkia, ja soitti pianoa, mutta ei koskaan todella pitänyt siitä.
Isänsä kuoleman jälkeen hän antautui musiikille ja kanavoi tunteitaan siihen. Muut jäsenet pitävät Miyaa ajoittain pelottavana. Erityisesti hänen silmiään. Miya myös päästelee pelottavia ääniä. Miyalla on myös koira, Gizmo, jonka hän osti internetistä.


title: Mucc

text: Miya tekee myös DJ-esiintymisiä sekä toimi kitaristina GeKiGaKutai (激楽隊) -yhtyeessä joka julkaisi vuonna 2005 "Tokyo"-nimisen minialbumin.


title: Mucc

text:
- Yukke syntyi 05.11.1979, Ishiokassa, Japanissa ja on tuntenut Miyan lapsesta asti.
Yukke on melko lapsenmielinen, mutta myös mukava ja välittävä ihminen. Satochi sanoo hänen olevan erinomainen kokki, ja että tämä tuoksuu aina hyvälle. Hän myös pitää siisteydestä ja järjestyksestä. Hänen kerrotaan vihaavan kissoja.
Yukke tutustui bassoon kaverinsa kautta, joka soitti hänelle BUCK-TICKin kappaleen. Yukken eno omisti basson, ja sai soittimen tältä lainaan. Yukke harjoitteli sillä yksin. Hän ja Miya kävivät samaa ala-astetta ja lukiota.
Kun MUCCun alkuperäinen basisti Hiro lähti vuonna 1999, Yukke sai paikan Miyan kautta. MUCCun ollessa kiertueella Yukke pitää mukanaan omaa tyynyään koska ei pidä hotellien tyynyistä.


title: Mucc

text: Satoshi syntyi 12.08.1979, Mitossa, Japanissa. Sato halusi nuorempana soittaa kitaraa, mutta musiikinopettajan kannustamana jatkoi rumpujen soittamista. Hän on yleensä hiljaa haastatteluissa ja konserteissa antaen muiden puhua, mutta on täysin erilainen ystäviensä seurassa. Ystävät ovatkin hänelle hyvin tärkeitä ja vapaa-ajallaan hän matkustaa takaisiin kotiseudulleen tapaamaan vanhoja ystäviään. MUCCulaiset sanovat puhtauden olevan Satochille tärkeää. Sato on myös hyvin urheilullinen, hän on pelannut koulunsa koripallojoukkueessa ja kertoo oleilleensa rannalla ja surffanneensa joka päivä ennen kuin liittyi yhtyeeseen. Sato ja Tatsurou ovat lapsuudenystäviä, ja eräässä haastattelussa Tatsurou kertoi saaneensa Satochilta kortin, joka innoitti hänet laulamaan.


title: Mucc

text: Lehdistö tuo usein esille mangan ja animen japanilaisista bändeistä ja heidän pukeutumisestaan puhuessa, mutta nämä kaksi asiaa eivät juurikaan liity j-rockiin. Yhtyeen alkuaikoina MUCC pukeutui hyvin Visual kei -tyylille ominaiseen tapaan. He käyttivät paljon meikkejä sekä huomiota herättäviä asusteita.


title: Mucc

text: MUCCun musiikin kehityttyä positiivisempiin tunteisiin vuonna 2005, heidän julkaistuaan "Houyoku"-albumin, yhtye alkoi luopua visuaalisesta tyylistään sekä raskaista meikeistään. Kysyttäessä muutoksesta, vokalisti Tatsurō vastasi: "Ennen pidimme asujamme tärkeinä, mutta ulkonäkömme kehittyi samaa tietä kuin musiikkimmekin. Nyt annamme arvoa musiikkimme luomiselle. Ja samalla aikaa, meillä oli ajatuksena tehdä tyylistämme yksinkertaisempi, vähemmillä meikeillä."  Vaikka MUCC ei enää ole Visual kei -yhtye, heidät siitä huolimatta useimmiten luokitellaan tähän kategoriaan.


title: Mucc

text: Visuaalisen kautensa jatkeena MUCCulla on ollut kuitenkin monia erilaisia tyylejä. Yhtyeen jäseniä on nähty country-vaikutteisissa asuissa, puvuissa sekä nahkatakeissa, kuten myös tavallisissa t-paidoissa ja farkuissa. Yksi keskeisimmistä tyylipiirteistä on ollut Tatsuron ja Miyan paljain jaloin esiintyminen. Heidän mukaansa ilman kenkiä on helpompi liikkua lavalla.


title: Mucc

text: Studioalbumit


title: Mucc

text: Livealbumit


title: Mucc

text: Kokoelmat


title: Mucc

text: EP:t


title: Mucc

text: Albumit


title: Mucc

text: Singlet


title: Karvasmanteliöljy

text: Karvasmanteliöljy on mausteena käytettävä neste, joka koostuu suurimmalta osalta bentsaldehydistä. Luonnossa karvasmanteliöljyä saadaan mantelipuusta, persikkapuusta tai aprikoosipuusta. Niiden siemenissä oleva amygdaliini hajoaa entsyymin vaikutuksesta bensaldehydiksi ja sinihapoksi. Luonnollista karvasmanteliöljyä valmistettaessa on myrkyllinen sinihappo poistettava. Valtaosa markkinoilla olevista karvasmanteliöljyistä on kuitenkin valmistettu synteettisesti bentsaldehydistä.


title: Karvasmanteliöljy

text: Ruoanlaitossa karvasmanteliöljyä käytetään erityisesti leivonnassa, esimerkiksi runebergintorttujen maustamisessa.


title: Amarok

text: Amarok tarkoittaa seuraavia asioita:


title: Osmo Puhakka

text: Osmo Heikki Puhakka (s. 1. tammikuuta 1948 Elimäki) on toiminut Elimäen seurakunnan kirkkoherrana vuodesta 1978 lähtien ja Suomen Keskustan kansanedustajana vuosina 1999–2003.


title: Presso

text: Presso on S-ryhmän kahvilakonsepti. Kahvilat eroavat S-ryhmän toisesta kahvilabrändistä, Coffee Housesta, sillä tavalla, että Pressot on sisustettu lämpimin sävyin. Pressot sijaitsevat yleisesti Prisma-hypermarkettien yhteydessä, Sokos-tavaratalojen yhteydessä sekä kauppakeskuksissa muodostaen yleensä Rosson ja Hesburgerin kanssa ravintolamaailman. Pressot tarjoavat yleisimpiä kahvilatuotteita, kuten leivonnaisia, kahveja ja muita juomia. Osa Pressoista toimii myös lounaskahviloina, jotka tarjoavat myös päivittäin vaihtuvia lounaita. Koska Presso kuuluu S-ryhmään, sieltä ostetuista tuotteista saa S-Etukortilla Bonusta.


title: Nykysuomen sanakirja

text: Nykysuomen sanakirja on vuosina 1951–1961 ilmestynyt kuusiosainen suomen kielen sanakirja, jonka on toimittanut Suomalaisen Kirjallisuuden Seura ja julkaissut WSOY. Se on ensimmäinen kokonaan suomenkielinen sanakirja, jossa sekä sanat että niiden selitykset ovat suomeksi, ja samalla ensimmäinen kattava esitys suomen yleiskielen keskeisestä sanastosta. "Nykysuomen sanakirjalla" oli pitkään keskeinen asema kielenhuollossa. Vuoden 1961 jälkeen sen sisältöä ei ole lainkaan uusittu.


title: Nykysuomen sanakirja

text: Vuonna 1927 eduskunta hyväksyi aloitteen, jossa kehotettiin hallitusta ryhtymään toimenpiteisiin ”suomen kirja- ja sivistyskielen kantasanakirjan aikaansaamiseksi”. Aloitteen näkyvin taustahahmo oli Maalaisliiton kansanedustaja Antti Kukkonen, jonka mukaan ehdotuksen taustalla olivat eduskunnan lainsäädäntötyössä havaitut vaikeudet. Ilman kunnollista sanakirjaa lakitekstien selkeyden ja yksiselitteisyyden valvominen oli vaikeaa, ja eduskunnan oli turvauduttava kielentutkijoiden asiantuntijalausuntoihin. Tavoitteena oli siis luoda eräänlainen ”virallinen sanakirja”, jossa määriteltäisiin kunkin suomen kielen sanan tarkka merkitys ja oikea kirjoitusasu.


title: Nykysuomen sanakirja

text: Opetusministeriön toimeksiannosta kolme kielentutkijaa, Knut Cannelin, E. A. Tunkelo ja Yrjö Wichmann, laati 1927–1928 alustavan suunnitelman sanakirjan toteuttamisesta. Käytännön toimitustyö annettiin vuonna 1929 Suomalaisen Kirjallisuuden Seuralle, jolle määrättiin tarkoitusta varten valtion avustusta.


title: Nykysuomen sanakirja

text: Sanakirjan ensimmäinen päätoimittaja oli professori Martti Airila, jota seurasi 1939 professori Matti Sadeniemi. Talvisota lähes keskeytti kokoamistyön, ja jatkosodan päättyessä 1945 sanakirjan käsikirjoitus oli valmiina L-kirjaimeen saakka. "Nykysuomen sanakirjaksi" ristityn teoksen ensimmäinen osa julkaistiin vuonna 1951 ja loput viisi seuraavan vuosikymmenen aikana. Kuudes ja viimeinen osa painettiin 1961. Sanakirjasta julkaistiin vuonna 1967 ”lyhentämätön kansanpainos”, jossa alkuperäinen kuusiosainen sarja oli sidottu kolmeen niteeseen. Myöhemmin teossarjasta on julkaistu lukuisia uusintapainoksia, joissa kaikissa alkuperäinen sisältö on säilytetty muuttumattomana. Sanakirjan 15. painos julkaistiin vuonna 2002.


title: Nykysuomen sanakirja

text: Koska "Nykysuomen sanakirja" on koottu 1900-luvun ensimmäisellä puoliskolla, sen sanasto on osittain vanhentunutta. Sen paikan kielenhuollon virallisena ohjenuorana ovatkin myöhemmin vieneet uudemmat teokset. Vuosina 1990–1994 ilmestyi Kotimaisten kielten tutkimuskeskuksen toimittama kolmiosainen "Suomen kielen perussanakirja" ja vuonna 2004 julkaistiin sähköisessä muodossa (painettuna 2006) "Kielitoimiston sanakirja", joka on "Perussanakirjan" uudistettu versio. Kielitoimiston sanakirja on päivitetty sekä painettuna kirjana että sähköisessä muodossa muutaman vuoden välein. "Nykysuomen sanakirja" on yhä ylivoimaisesti laajin suomen kielen sanakirja: siinä on yli 200 000 hakusanaa, kun painetussa "Suomen kielen perussanakirjassa" niitä on vain alle 100 000. Uusista kirjoista on karsittu etenkin murresanoja ja vanhemman kirjallisuuden sanastoa, joka ei ole ollut vuosikymmeniin aktiivisessa käytössä.


title: Nykysuomen sanakirja

text: "Nykysuomen sanakirja" on rakenteeltaan normatiivis-deskriptiivinen: se ei ainoastaan kuvaile kieltä, vaan antaa suosituksia sanojen oikeasta käyttötavasta. Kunkin hakusanan jäljessä on numero, joka viittaa teoksen alussa oleviin taivutuskaavoihin (nomineille 85 kpl, verbeille 45); jokaisesta sanasta on siis ilmaistu oikeat taivutusmuodot. Sanan merkitys on kuvattu mahdollisimman tiiviiden selitysten sekä synonyymien avulla. Tämän jälkeen on annettu esimerkkejä sanan käytöstä eri ilmaisuissa ja lauseyhteyksissä sekä yhdyssanoja, joissa sana on osana. Osa esimerkeistä on peräisin kirjallisuudesta, ja tekijä tai lähde on osoitettu. Esimerkkinä hakusana ”kirjailija”:


title: Nykysuomen sanakirja

text: "Nykysuomen sanakirja" toimi esikuvana viron kielen yleissanakirjalle "Eesti kirjakeele seletussõnaraamat", jonka valmistelu alkoi jo 1950-luvun alussa mutta joka julkaistiin vasta vuosina 1988–2007.


title: Kirliankuvaus

text: Kirliankuvaus on valokuvausmenetelmä, jolla kuvattavat kohteet saadaan näkymään erilaisina hehkuvina kuvioina. Menetelmä on nimetty neuvostoliittolaisen Semjon Kirlianin mukaan, joka vuonna 1939 keksi sattumalta, että valokuvauslevylle asetettu kohde jättää erikoisen jäljen, kun se altistetaan voimakkaalle sähkökentälle. Kirlian väitti oudon hohteen olevan merkki auran olemassaolosta. Kuva kuitenkin muodostuu koronapurkauksen seurauksena.


title: Kirliankuvaus

text: Kirliankuvaus on nimetty neuvostoliittolaisen Semjon Kirlianin mukaan. Hän huomasi kätensä ja sähkölaitteen elektrodin välille syntyvän kipinöitä ja halusi tallentaa ilmiön filmille. Kirlianin kuvissa hänen kättään ympäröi selvä hehku. Kirlian teki löytönsä vuonna 1939, mutta hän julkaisi tutkimustuloksensa vasta vuonna 1957. Kuvat eivät kuitenkaan heti herättäneet kiinnostusta, mutta 1960- ja 1970-luvuilla kuvausmenetelmällä tehdyt kauniit kuvat saivat myös kansainvälistä huomiota.


title: Kirliankuvaus

text: Kirlian ja hänen vaimonsa väittivät, että syntyvät kuvat elävistä objekteista olivat todiste elämänvoiman tai auran olemassaolosta. Tähän viittasi eritoten se, että leikattaessa palanen pois vaikkapa kasvin lehdestä, heti tämän jälkeen otetuissa kuvissa se näkyi edelleen kokonaisena.


title: Kirliankuvaus

text: Kirliankuvaukseen voidaan käyttää monia erilaisia laitteita, mutta niissä kaikissa on sama periaate. Kuvauksessa elektrodin päälle asetetaan lasi ja sen päälle valokuvausfilmi. Kuvattava kohde laitetaan filmille ja sen päälle toinen elektrodi. Syntyneeseen piiriin päästetään virtaa, mistä seuraa paljain silminkin havaittava hohto. Filmin ylivalottumisen estämiseksi kirliankuvaus suoritetaan pimiössä tai joidenkin erityisten apulaitteiden avulla.


title: Kirliankuvaus

text: Drexelin yliopiston tutkijat väittävät, että he eivät ole kyenneet toistamaan kyseistä ilmiötä silloin, kun kuvauksessa käytetty lasilevy on välillä vaihdettu. Tästä he ovat päätelleet, että haamukuvien synty johtuu mikroskooppisesta syöpymisestä, joka jättää kokonaisen lehden ääriviivat lasin pintaan. Heidän mukaansa myös pinnan kosteus ja paine saavat aikaan vaihtelua kuvien koossa, värissä ja muodossa. Myös elottomilla kohteilla, kuten kolikoilla on voitu havaita kirliankuvissa 'aura'.


title: Kirliankuvaus

text: Nykyisin oletetaan että kuvat syntyvät korkeajännitteisten koronapurkausten seurauksena. Samantyyppisiä purkauksia voidaan nähdä muun muassa Van de Graaffin generaattorissa ja teslakäämissä. Koronapurkauksessa sähkökenttä tuottaa vapaita elektroneja, jotka puolestaan törmäävät kaasun läpi virratessaan kaasuatomeihin. Törmäyksessä vapautuu energiaa fotoneina, jotka aiheuttavat hohdon. Kirliankuvauksessa sähkökenttä on kuvattavan kohteen ympärillä.


title: Kirliankuvaus

text: Fyysikot Arleen Watkins ja William Bickel havaitsivat tutkimuksissaan, että monet fysikaaliset tekijät vaikuttavat väitetyn ”auran” muotoon. Kuvan muoto vaihtelee muun muassa valokuvauspaperin laadun, virran suuruuden, valotusajan, kohteen kosteuden ja kaasun laadun mukaan.


title: Viitekorko

text: Viitekorko on rahalaitoksen otto- ja antolainauksen, joukkovelkakirjalainojen ja muiden velkainstrumenttien hinnoittelussa käytetty julkisesti noteerattu korko, jonka perusteella lainasopimuksen hinta eli korko määritellään.


title: Viitekorko

text: Esimerkiksi ottolainauksessa talletustilille maksettava korko saatetaan sitoa markkinakorkoon, kuten Euriboriin siten, että tilille maksettava korko on Euribor-korko vähennettynä tietyllä marginaalilla. Vastaavasti antolainauksessa esimerkiksi asuntolainan korko voidaan määritellä siten, että se on viitekorko lisättynä tietyllä marginaalilla.


title: Viitekorko

text: Suomessa yleisesti käytettyjä viitekorkoja ovat suurten eurooppalaisten pankkien yhdessä noteeraamat Euribor-korot ja yksittäisten pankkien noteeraamat Prime-korot. Viivästyskorot saatetaan sitoa myös Eonia-korkoon. Kansainvälisillä raha- ja pääomamarkkinoilla käytetään ensisijaisesti Euribor- ja LIBOR-korkoja.


title: Saksan markka

text: Saksan markka eli D-markka (), lyhenteenä DM, valuuttatunnuksena DEM, oli Saksan liittotasavallan rahayksikkö vuosina 1949–2001. Sen jälkeen Saksan rahayksikkönä on ollut euro. Saksan markan laskennallinen suhde euroon 1 € = 1,95583 DM asetettiin jo 31. joulukuuta 1998, ja euron käyttö tilivaluuttana alkoi 1. tammikuuta 1999.


title: Saksan markka

text: Markka rahayksikkönä jakautui 100 penniin ("Pfennig").


title: Saksan markka

text: Nykyisin Saksan markalla tarkoitetaan tavallisimmin vuosina 1948–2001 käytössä ollutta rahayksikköä. Saksan rahayksikön nimi oli kuitenkin ollut markka ("Mark") jo vuodesta 1873 lähtien.


title: Saksan markka

text: Ennen Saksan yhdistymistä vuonna 1871 oli Saksan eri ruhtinaskunnilla ollut omat valuuttansa, joilla oli eri nimiä. Suurin osa niistä oli kuitenkin ollut sidoksissa "Vereinsthaler"-nimiseen rahayksikköön ("liittotaaleri"). Se perustui hopeakantaan, ja yhden Vereinsthalerin rahassa oli 16 2/3 grammaa puhdasta hopeaa.


title: Saksan markka

text: Vuonna 1873 tuli koko Saksassa käyttöön yhteinen rahayksikkö, kultamarkka. Vaikka se edeltäjästään poiketen perustui alkujaan kultakantaan, siirtymävaiheessa oli voimassa kiinteä kurssi, jonka mukaan kolme markkaa vastasi yhtä Vereinsthaleria.


title: Saksan markka

text: Ensimmäisen maailmansodan alkaessa Saksan markka erotettiin kultakannasta. Valuuttaa alettiinkin nimittää paperimarkaksi varsinkin sen jälkeen, kun voimakas inflaatio pääsi vallitsemaan. Inflaatio jatkui sodan päätyttyäkin, ja vuonna 1923 se yltyi katastrofaaliseksi hyperinflaatioksi, joka vuoden kuluessa pienensi markan arvon miljardisosaan entisestään. Loppuvuonna yksi Yhdysvaltain dollari vastasi 4,4 triljoonaa markkaa. Marraskuussa inflaatio saatiin lopetetuksi valuuttauudistuksella, jossa uudeksi rahayksiköksi tuli "Rentenmark", jonka tilalle seuraavan vuoden alussa tuli "Reichsmark", "valtakunnanmarkka", RM. Yksi Rentenmark ja Reichsmark vastasivat biljoonaa, 10 hyperinflaation aikaista markkaa.


title: Saksan markka

text: Reichsmark pysyi käytössä myös natsien valtakaudella ja vielä toisen maailmansodan jälkeenkin. Sodan aikana ja sen jälkeen vallitsi kuitenkin jälleen kova inflaatio.


title: Saksan markka

text: Uusi Saksan markka otettiin länsiliittoutuneiden (Yhdysvaltojen, Ison-Britannian ja Ranskan) miehitysvyöhykkeellä käyttöön kesäkuun 21. päivästä 1948. Aikaisemmat valtakunnan markan painokoneet jäivät Neuvostoliiton miehitysvyöhykkeelle. Vanhat Reichsmark- ja Rentenmark -markat vaihdettiin uuteen valuuttaan suhteessa 1 DM = 1 RM, kun oli kysymys esimerkiksi palkoista tai vuokranmaksusta, ja suhteessa 1 DM = 10 RM muiden yksityisten hallussa olleiden rahojen osalta. Suuret rahasummat sitä vaihdettiin suhteessa 10 RM = 0,65 DM. Lisäksi jokainen henkilö sai hyvitystä 60 DM kahdessa erässä, joista ensimmäinen erä oli 40 ja jälkimmäinen 20 markan suuruinen.


title: Saksan markka

text: Valuuttauudistuksen tarkoituksena oli torjua Saksassa uudelleen uhkaava hyperinflaatio ja tehdä loppu maassa laajalle levinneestä mustan pörssin kaupasta sekä vaihtokaupasta, jossa maksuvälineenä käytettiin rahan asemesta yhdysvaltalaisia savukkeita. Neuvostoliitto piti valuuttauudistusta uhkana omalle asemalleen maassa. Kun uusi valuutta tuli käyttöön myös Länsi-Berliinissä, Neuvostoliitto sulki vastatoimenpiteenään kaikki sinne johtaneet maa- ja vesitieyhteydet ja käynnisti täten useita kuukausia kestäneen Berliinin saarron.